Læreplan - Vuggestue - www.bornehusetrostrup.dk\nLæreplan - Børnehave\nLæreplan - Vuggestue\nVuggestuens pædagogiske læreplan 2017-2018\nSammenhæng: Barnet skal have mulighed for at opleve sig som en del af et fællesskab og det skal opleve sig selv som en aktiv medskaber og et værdifuldt medlem af et fællesskab. Eksempel, at barnet føler et tilhørsforhold til stuen og huset og oplever, at det er med til at præge samværet og at det har værdi. Barnet skal have mulighed for at udvikle sig som en stærk og alsidig person, som har selvværd, handlekraft, mod til at prøve nye ting, kender sine egne grænser, kan beherske sig og kan se ”sagen” fra andres synsvinkel.\nAt børnene oplever genkendelighed og kan overskue de daglige rutiner\nAt barnet ses som små selvstændige individer med forskellige individuelle behov\nAt barnet oplever en hjemlig hygge og tryg atmosfære\nAt barnet føler sig som en del af en fælles gruppe\nAt barnet lærer at blive selvhjulpn\nAt barnet føler sig som en del af den fælles gruppe.\nDet enkelte barn føler sig godt modtaget hver morgen af en voksen\nDet enkelte barn bliver set og hørt og forstået med den personlighed, som barnet udviser.\nDen voksne har en anerkendende tilgang til alle børn\nDe voksne er tydelige i deres udtryk og bruger barnets navn\nDe voksne viser vejen – er rollemodeller\nDe voksne opmuntrer barnet til gode oplevelser, turde nye ting og bakker barnet op\nVi ser og hører barnet og prøver at tolke barnets signaler ved genspejling\nVi yder ekstra omsorg for det enkelt barn, når det har brug for det.\nVi voksne hjælper barnet ind i gruppen/fællesskabet.\nat barnet vinker/siger farvel til mor eller far\nAt barnet kan begynde at udtrykke egne ønsker og følelser\nBarnet viser, at det begynder at opnå visse færdigheder i selvhjulpenhed, begyndende forståelse for rigtige og forkerte samværsformer.\nBarnet kan koncentrere sig i små forløb\nBørnene vil gerne vise/fortælle noget til andre og måske til en større gruppe\nBørnene kigger på hinanden og viser interesse for andre børn\nBørnene spejler sig i hinanden\nBørnene spejler sig i de voksnes handlinger og ord\nBørnene begynder at tage små initiativer selv.\nVi evaluerer løbende børnenes generelle trivsel ved vores ugentlige teammøde. Vi har minimum 2 børn på de store teammøde, som vi gennemgår og får afstemt, hvor barnet er i sin udvikling og hvor vi evt. skal sætte mere ind med støtte eller aktiviteter. Skriftlig mødereferater.\nFotos af aktiviteter, projekter og dagligdag. Viser produkter ved at hænge dem på stuen eller fællesrummet, laver udstillinger m.m. Hjemmesiden hvor der ligges billeder og tekst løbende, samt intern facebook side som bruges dagligt. Daglig kontakt med forældre hvor der orienteres om barnets dag.\nSammenhæng: De sociale kompetencer handler om det der skal til for at kunne begå sig i relationerne i et socialt fællesskab. Det at have evnen til at deltage i det sociale fællesskab ved feks. at kende de sociale spilleregler og medvirker til at have en god omgangstone. Det er vigtigt at der skabes tryghed og tillid i et fællesskab sådan, at barnet tør, vil kommunikere og har lyst til at deltage og opleve sig som anerkendt og respekteret i fællesskabet, samt anerkender og respekterer andre.\nat barnet lærer at få øje på hinanden og begynder at udvikle venskaber\nAt barnet lærer at bruge hinanden og de voksne\nAt barnet lærer at give udtryk for behov og grænser, samt respekterer andres behov og grænser – trøste hinanden.\nAt den voksne anerkender det enkelte barn som det er.\nAt barnet lærer at skelne mellem følelserne glad, sur, ked af det.\nAt barnet lærer at vente på hinanden\nAt barnet lærer at hjælpe hinanden.\nAt barnet udvikler talesproget.\nGenkendelighed til samtale med børnene.\nVi holder dagligt små samlinger, hvor regler og rutiner indøves.\nVi laver forskellige aktiviteter i alderssvarrende grupper, hvor de voksne er ansvarlige for stemningen, tonen og hvor de er rollemodeller for et rart samvær.\nVi øver os i at hjælpe hinanden, ved feks. at dække bord og rydde op. Trøste hinanden.\nVi roser børnene, når de udviser hjælpsomhed overfor hinanden.\nVi sætter ord på de forskellige aktiviteter vi laver.\nVi taler med børnene om forskellige emner ved samlinger.\nVi sætter ord på forskellige følelser\nVi leger på gulvet med børnene for at bidrage til det sociale fællesskab og guider og roser barnet i legen.\nVi guider med ord og handling i konfliktsituationer\nVi laver billedbøger\nBarnet viser interesse for de øvrige børn\nBørnene begynder at hjælpe hinanden\nBarnet inspireres af de andre børns leg og små lege udvikles\nBørnene begynder at tale med hinanden.\nBørnene begynder at få opbygget små venskaber\nBørnene begynder at aflæse hinanden og trøster.\nBarnet begynder at sætte grænser for sig selv og begynder at kommentere på uhensigtsmæssigt adfærd.\nBarnet begynder at samtale og gendkende indhold i billedbogen.\nVed hvert team møde drøftes, hvordan det går med børnegruppen og om der er børn, der udviser en adfærd der skal tages hånd om. Overveje om de aktiviteter, der er sat i gang understøtter målene eller om der skal andre tiltag i gang.\nTage billeder af børnenes begyndende lege, små venskaber og hjælpsomhed. Laver billedbog af sociale relationer. Interne facebook side hvor der skrives tekst og billeder. Daglig kontakt med forældre hvor der informeres om barnets dag.\nSammenhæng: Temaet rummer barnets oplevelser i naturen og kendskab til naturen. Årstiderne, dyreliv, planter og naturfænomener som feks. lys og mørke, vind, regn, sne og stjerner samt holdningen til naturen, hvor respekten for naturen indgår og barnet lærer at passe på miljøet.\nBarnet skal lære om naturens forskellige årstider, dyr og planteliv\nBarnet skal lære at respektere og få en forståelse for at tage hensyn til miljøet\nVi taler om de forskellige årstider, regnvejr, snevejr, solen der skinner, bladene ændre farve og falder af træerne\nVi har små projekter, hvor vi indsamler materialer ind fra naturen. Vi maler tæller og kigger på former og farver\nVi lærer barnet, at smådyr og insekter ikke er farlige ved at kigge og studere småkryb på legepladsen og når vi går turer i nærmiljøet.\nVi lærer barnet, at man ikke træder på smådyrene\nVi bruger vores nærmiljø meget bla. skoven og omgivelserne omkring skolen og sportspladsen\nAlle børn er ude så meget som muligt, helst hver dag.\nVi giver dem gode vaner i forhold til natur og miljø. Sparer på ressourcerne ( vand og sæbe, lys m.m)\nBarnet er opmærksom på vejret\nDe store børn samler selv blade og kan fortælle om farver på bladende\nDe store børn samler snegle, og sætter dem tilbage når legen er færdig\nBarnet er nysgerrig på naturen\nBarnet giver udtryk for rigtig og forkert i forhold til naturen, smider papir i skraldespanden.\nBarnet oplever glæde ved at være i naturen – plasker i vandpytter, roder i jorden, rører og leger med mudder, rører ved regnorme, puster til mælkebøtte m.m\nNår vi planlægger et lille projekt, overvejer vi tydeligt målet og metoden. Vi evaluerer udfra børnenes udsagn og interesse for naturen og deres handlen, som danner baggrund for vores skøn, om målet er nået.\nVi laver udstillinger med temaet natur og naturfænomener, hvor børnene har været deltagende i processen og udførelsen. Vi tager løbende billeder af hverdagens naturoplevelser til ophæng i vuggestuen eller fællesrummet. Lave billedbøger med naturoplevelser som samtalemateriale til samlinger.\nSammenhæng: De sproglige kompetencer handler om barnets evne til at udtrykke sine tanker og følelser, både for sig selv og over for andre. Det handler om evnen til at forstå andre. Sproget er ikke kun det talte sprog, men alle de midler barnet har til at skabe kontakt og kommunikation. Talesprog, nonverbalt sprog/kropssprog og billedsprog. Derudover er sprog også forståelse og erfaring, feks. begreber og en måde at fastholde erindringer på. I vuggestuen foretager vi en sprog screening på hvert barn, inden det begynder i børnehaven. (Undervisnings Ministeriets sprogvordering)\nAt barnet skal kunne give udtryk for sine ønsker / behov /følelser.\nAt barnet kan tale sammenhængende 1-2 sætninger.\nAt barnet kan synge med på 2-3 sange\nAt barnet kan rime med på 1-2 rime vers.\nRød tråd i mellem hjem og vuggestue i udvikling af sproget.\nDer læses højt hver dag – Dialogisk oplæsning\nDer øves mundmotorik/mundstimulation\nVi synger sang (e) hver dag.\nVi leger med sproget – vrøvleord – rim og remser\nVi benævner og snakker om hverdagens aktiviteter og ikke mindst sætter ord på alt i hverdagen.\nVi inddrager børnene i praktiske gøremål (eksempelvis, vasketøj , tørre bord af, feje m.m) og benævner så mange ting som muligt i opgaven.\nSprog screening (Socialministerets sprog screenings materiale)\nMånedlig sang og rim gives med hjem\nBarnet er nysgerrig på sproget\nBarnet prøver at synge og rime\nBarnet bruger fagter og bevægelser ved sang\nBarnet kender sit navn og kan nævne nærmeste families navne, samt de tætte voksnes navne.\nBarnet kender og kan benævne navne på nogle af de andre børn.\nBarnet bruger sproget i legen og i sin relation med andre.\nBarnet interesserer sig for små puslespil og billedbøger.\nBarnet begynder at få flere sproglige begreber\nBarnet gør brug af rytmeinstrumenter.\nVi gennemgår på teammøder, hvor langt børnene er i deres sproglige udvikling. Skal der nye sange til, andre sprogaktiviteter og prøver hele tiden at forny os. Vi søger hele tiden viden om tidens sprogstimulation og ser på hvorledes vores tiltag evt. skal ændres når der er børn som har brug for ekstra fokus på sproget.\nVi udvikler vores daglige sproglige opmærksomhed, med billeder af hverdagens forskellige aktiviteter og rutiner hvoraf der laves en billede bog til brug ved samtale og øve ord\nSammenhæng: Kroppen er et værktøj til at bevæge sig med. Kroppen er et sansesystem, som fortæller os om lugte, lyde, om vi fryser, er for varme, sultne. Kroppen er en tilgang til vores egen person, vi kan kropsligt mærke, om vi er bange, glade, spændte, ivrige, kede af det. Kroppen er derfor både et redskab til at erobre og sanse verden med. Den er noget vi skal lære at lytte til, når vi skal lære os selv og vores følelser eller sindstilstand af kende.\nBørnene skal selv lære at kravle op og ned af stole/puslebord\nBarnet skal være fysisk aktiv\nBarnet skal gøre brug af alle sine sanser\nBarnet skal udvikle fin og grov motoriske færdigheder.\nSynlige voksne – voksne som forbilleder og rollemodeller og viser begejstring ved bevægelse\nVi voksne hjælper ved at tage fat i numsen eller ved foden, når man vil klatre op\nGå på jævnt/ujævnt, plant/ skråt underlag\nBarnet udfordres gennem bevægelse på alle mulige måder, såvel inde som ude.\nUdforske større udfoldelser ved feks. lave gymnastik, lege løbelege, klatre på klatrevæg, gå på bomme, lege med bolde, køre på rullebræt m.m\nGåture i skov og nærmiljø.\nDe voksne opfordrer til at lege på legepladsen med cykler, gynger, rutschebane m.m\nDen voksne viser barnet mulighederne for sanselige oplevelser med evt. vådt/tørt sand.\nFinmotoriske aktiviteter hvor barnet får lov til at klippe/klistre, male, tegne m.m\nBarnet prøver/henter selv stolen og begynder at klatre op\nBarnet gør opmærksom på sig selv og viser hvad det kan\nBarnet finder selv ting på legepladsen – cykler – sand ting- bolde- gynge m.m\nBarnet vil gerne være med til at røre/pille ved vådt og tørt materiale (sand, jord)m.m\nBarnet løber op og ned af bakker, triller og ruller.\nBarnet viser interesse i finmotoriske aktiviteter og prøver på bedste vis med saks og blyant.\nPå vores teammøder gennemgår vi børnenes motoriske udvikling, hvor langt er de enkelte kommet og hvad skal vi ændre for at styrke dem endnu mere. På baggrund af børnenes praksis sættes konkrete aktiviteter i gang med fokus på motorik og sansemotoriske udfordringer.\nMotorisk udviklingsskema bruges til dokumentation ved forældresamtaler til dokumentation for barnets motoriske udvikling. Billeder af børnenes færdigheder i dagligdagen hænges op på stuen.\nSammenhæng: Der er to hovedpunkter i dette tema. Det ene handler om værdier og traditioner, feks. jul, fødselsdag, demokrati og tolerance. Det andet handler om kunst og kulturelle udtryksformer, feks. at se på billeder, høre musik, spille, tegne, male og fortælle historier.\nBarnet lærer om de danske traditioner\nBarnet lærer om forskellige kulturer\nBarnet er aktiv deltagende i forskellige kreative udtryksformer\nVi holder barnets fødselsdag\nVi holder fastelavn, påske og jul på forskellig vis\nVi planlægger tema med andre kulturelle forhold, eksempelvis gennem mad og musik.\nVi holder bedsteforældredag en gang om året\nVi holder arbejdsdag for børn og forældre en gang årligt med fælles spisning\nBarnet viser glæde ved de forskellige oplevelser\nBarnet viser interesse for det færdige produkt\nBarnet synger med på sange, der hører til de forskellige årstider\nBarnet kan deltage i det sociale samvær med andre\nBarnet kan begynde at holde koncentrationen\nBarnet klapper og synger med til fødselsdags sang\nBarnet holder øje med den voksne og kopierer.\nVi drøfter løbende om børnene når de mål vi gerne vil. Udviser børnene større glæde til en genkendelig tradition. Traditioner opbygget i Børnehuset er målrettet såvel vuggestue og børnehave sammen hvormed planlægning og udførsel tager højde for de forskellige aldre og udviklings niveau. Dette drøftes på team møder og personalemøder.\nDer tages billeder af oplevelser og kreative produkter, som udstilles i vuggestuen/Børnehuset. Billeddokumentation ligges også på intern facebook side.\nIndsatsområde: Overgang fra vuggestue til Børnehave.\nI Børnehuset har vi et ekstra indsatsområde, hvor vi har fokus på overgangen fra vuggestue til børnehave. Børnehuset dagligdag bærer præg af små enheder i såvel vuggestue som i børnehaven. Alle kender alle hvilket gør det meget optimalt når barnet skifter fra vuggestuen til børnehaven.\nAt barnet er børnehaveparat ( udviser tegn til nye udfordringer og stimuli)\nAt barnet har begyndende selvhjulpenhed i spise og toilet situationer.\nAt barnet har begyndende selvhjulpenhed ved af/på klædning\nAt barnets sovetid bliver afkortet\nBarnet begynder at indgå i børnehavens dagligdag om formiddagen 1 måned før skiftet\nBarnet begynder at sidde ved alm. borde og stole i spisesituationer omkring 2 års alderen.\nBarnet øver toiletbesøg i vuggestuen med henblik på renlighed ( fast struktur på dagen)\nBarnet øver selvhjulpenhed i vuggestuen med af/påklædning i garderoben eller på stuen.\nAt barnet begynder at øve sig i at sove inde på en madras, sove mindre eller helt undvære sovetid inden børnehavestart.\nDe voksne gode rolle rollemodeller som guider og viser hvordan man gør.\nAt de ældste vuggestuebørn er løbende med i aktiviteterne i børnehaven.\nAt barnet føler sig ”stor” og oplever mening med opgaverne\nAt barnet oplever succes og bemestringsglæde\nAt barnet udviser tegn til nye oplevelser og udfordringer\nAt barnet er aktivt deltagende i at prøve og øve sig.\nEvaluering og dokumentation:\nVi evaluerer løbende på team møder og personalemøder omkring det enkelte barn og deres parathed til børnehave. Der tages hensyn til det enkelte barns udvikling og modenhed, hvormed der laves en handleplan for det videre forløb med barnet. Der bliver afholdt et overleveringsmøde inden opstart til børnehave, med forældre og børnehavepersonale. Der vurderes løbende om der skal ske ændringer i tiltag for det enkelte barns behov.\nBørnehusets dagligdag bærer præg af små enheder, hvor der er rummelighed, overskuelighed og en hverdag med faste rutiner. Det enkelte barn med særlige behov støttes i at være en del af fællesskabet og den læringsproces som alle børn i børnehuset gennemgår. Der tages hensyn til det enkelte barns læringsstil, udvikling og modenhed, hvor det enkelte barn med særlige behov støttes i at udvikles på det niveau og tempo, som barnet kan magte. Ved brug af smttemodellen under de pædagogiske læreplaner til det enkelte barn med særlige behov, tager vi udgangspunkt i barnets ressourcer og laver herefter mål, tiltag, tegn til den enkelte.\nVi arbejder med henblik på inklusion hos det enkelte barn, da det er vigtigt, at barnet med særlige behov ikke bliver isoleret men derimod får sociale relationer og venskaber. Vi gør brug af andre fagpersoner alt efter hvilke problematikker det enkelte barn har, som kan guide og bidrage til eventuelle andre læringsstile til barnet.\nEr der bekymring omkring et barn har vi forskellige skemaer og skriftlig materiale der kan hjælpe os i vores forståelse af barnet. Vi vil orientere forældre om vores bekymring og derefter følge kommunens retningslinier for henvendelse til PPR.\nNogle børn har brug for at blive observeret og udredt, så vi sammen med forældre og andre professionelle indenfor børneområdet kan tilgodese deres behov og støtte dem i deres udvikling. Der udarbejdes handleplan med henblik på en mere målrette indsats for barnet.


Frække Blondiner Roskilde / Danskporno\nBesøg den frække liderlige strippertøs i Roskilde idag fra kl ? Alt blidt og behageligt samt lidt kinky lege tilbydes af fræk moden storbarmet blondine 56 kg. Blondine jokes finder der mange er, de er genfortalt mange gange og lavet på ny. En blondine joke . Hvordan får du vinduespladsen fra en blondine, der er på vej til Roskilde? – Fortæl hende .. Frække jokes · Grove jokes. I lørdags åbnede den version af Roskilde Festival. Tusindvis af håbefulde gæster stod i kø i timevis - blot for at sikre sig en ordentlig plads.\nRedaktionen fjerner indlæg, der ikke lever op til SN. Politiet har kun få oplysninger om en sag fra Lyngby, hvor ambulance og politi rykkede ud søndag morgen. Sammen med årbogen får du en flot kalender for med 12 enestående billeder, taget af verdens bedste fotografer. En kvinde er anholdt efter familieopgør. På Roskilde Festivals tredjedag kan du se frem til en af hip-hoppens absolut hotteste navne og dansabelt elektropop i verdensklasse. Første måned 1 kr. Suttelysten sprøjtegudinde, ægte kæmpebabser. Hvad er forskellen på en blondine og en dankort automat?\nHvad kaldte blondinen sin Zebra? Hvad laver blondiner på bunden af havet? Telefon: 39 10 30 Der er dømt midnatsmesse og verdensberømte navne, når andendagen af årets musikprogram på Roskilde Festival løber af stablen. To nemme uger med Sense. Hvem af dem har de største bryster? Når du besøger ekstrabladet. Far har læst i avisen, at de fleste ulykker sker en kilometer væk fra hjemmet, derfor er vi flyttet lidt længere væk. Body cocktail massage Ny pige. I want to enjoy you, I love sex in and out of bed Blondinens brev til sin søn Jeg skriver disse få linjer til dig, så "frække blondiner Roskilde" ved, jeg behåret kvinder rødhåret porno til dig. Hvorfor kan blondiner ikke lave isterninger? Fax: 70 22 02 En brunette og en blondine skulle på stranden.\nNyt projekt i Nordsjælland Håndbold: "Det er lidt vildt, det vi har gang i heroppe". Hvis du klikker på et link på www. Europæiske tømmermænd kostede Celta Vigo dyrt. Sådan opdaterer du din browser. En brunette, en rødhåret, en sorthåret og en blondine. Hvorfor gik de ikke ind?\nFrække blondiner Roskilde Rigtige Mænd: Vardesjakket med i Rigtige Mænd. Vil du ha' nyheder, videoer, sjov og smukke kvinder?. Hvad føler en blondine når hun er omgivet af tåber? Løbsarrangør vil bekæmpe slangespild. En brunette og en blondine skulle på stranden.\nFrække blondiner Roskilde Flotte kvinder uden tøj Favrskov\nFrække blondiner Roskilde 711


FN-lande indgår klimaaftale efter dramatisk slutspurt – Ekstra Bladet\n13. nov. 2021 kl. 20:44\nIndien fremlagde i sidste øjeblik et ændringsforslag, som lande var ærgerlige over. Men aftalen blev vedtaget\nSagen kort: Der er indgået en ny klimaaftale på COP26 i Glasgow\nGlasgow-aftalen vil formentlig også blive husket for, at man for første gang nævner 'fossile brændsler' i en FN-aftale - efter langvarige tovtrækkerier.\nSkærpelsen af 2030-målet er essentielt ifølge klimaminister Dan Jørgensen (S), som på COP26 af det britiske formandskab blev bedt om at agere mægler for at 'holde 1,5 i live' - altså temperaturmålet.\nTeksten taler om en 'hurtig opbygning af ren energiproduktion og energieffektivitet'.\nHerunder at landene skal skrue ned for kulkraft uden indfangelse af CO2 og 'ineffektiv statsstøtte til fossile brændsler'.\nAftalen er svag, mener kritikerne, da den kun henviser til at skrue ned for 'ineffektiv statsstøtte', hvilket ifølge kritikerne ikke forhindrer de rige lande i fortsat at producere til skade for hele kloden.


9. IT-nyhedsbrev (udsendt 13. jan. 2004)\nNy pjece fra Videnskabsministeriet om forebyggelse af computervirus (pdf-fil)\nNy vejledning fra Dansk Industri og ITEK mod spam og junkmails (pdf-fil)\nWindows 98 lever 1½ år mere !!\nSom nævnt i nyhedsbrevet tidligere, så havde Microsoft tænkt sig at stoppe support og opdateringer på styresystemet Windows 98 fra midten af januar (2004). Denne beslutning er nu lavet om – efter voldsom kritik fra mange kunder … og journalister.\nMan anslår, at ca. 25% af alle computere, som er koblet på Internet, stadigvæk kører med Windows 98. Heriblandt mange virksomheder.\nMicrosoft har således forlænget "levetiden" for WIN98 frem til 1. juli 2006. Indtil da vil man stadigvæk kunne få telefon-support (mod betaling) hos Microsoft, og der vil blive udsendt "kritiske sikkerheds-opdateringer" via Windows Update. Det samme gælder for Windows ME (Millenium Edition).\nHerefter er det imidlertid helt slut – og til den tid er styresystemet jo også 8 år gammelt. Og man må forvente, at næsten alle har udskiftet det til nyere versioner.\nZone Alarm købt af israelere\nIsraelske Check Point Software har købt Zone Labs, hvis personlige firewall, Zone Alarm, har sikret 25 millioner brugere verden over mod hacking m.v. Prisen er 1,2 milliarder kroner, hvoraf lidt over halvdelen falder kontant, mens resten betales med aktier i det nye moderselskab.\nDet er blevet sværere og sværere for selskabet at blive ved med at konkurrere med større antivirus-selskaber og firewall-producenter med fokus på slutbrugeren, først og fremmest Symantec og Network Associates.\nVed at blive købt af Check Point, der er Israels største teknologivirksomhed, styrker Zone Labs sin konkurrenceevne betydeligt, vurderes det.\nPrivate folk penge-afpresses via internet\nHidtil har internet-afpresning mest ramt virksomheder, institutioner m.v, men nu oplever et stigende antal privatpersoner også at blive afpresset af ukendte gerningsmænd via internet. Truslerne kan blandt andet gå på, at der vil blive installeret børneporno eller ulovlig software på pc'en og dernæst givet besked til familien eller arbejdsgiveren, hvis der ikke falder betaling til afpresserne. Dog er det endnu usædvanligt at se truslerne i Danmark, men sikkerhedsfirmaerne forventer, at de snart vil dukke op.\nSåvel private som virksomheder rådes til IKKE at betale noget til de fremmede, men i stedet gå til politiet og anmelde det !!\nFærre men værre internet-orme\nDen klassiske e-mail-orm bliver afløst af fuldautomatiske programmer som Slammer og Blaster, der udnytter kendte sikkerhedshuller og spreder sig over internet med raketfart.\nDet russiske sikkerhedsfirma Kaspersky Labs har netop udsendt en rapport over virusaktiviteten i 2003. I forhold til det foregående år er antallet af angreb faldet med 25-30 pct. til ni større virusudbrud og 26 mindre væsentlige, men de enkelte angreb har langt mere alvorlige konsekvenser end tidligere.\nDe to største virusudbrud i nettets historie – Slammer og Blaster – fandt begge sted i det sidste år.\nKaspersky Labs peger på, at antallet af klassiske e-mail-orme befinder sig på retur, mens et stigende antal orme spreder sig helt automatisk over netværket og sniger sig ind på pc’erne gennem kendte sikkerhedshuller.\nSlammer blev første gang registreret den 25. januar (2003) og udnyttede en svaghed i Microsoft SQL Server til at sprede sig. På få minutter blev adskillige millioner computere inficeret med ormen og den samlede trafikbelastning på nettet næsten fordoblet.\nÅrets andet store virusangreb skete den 12. august, hvor Blaster – også kaldet Lovesan – begyndte sin hærgen på internet. Den brugte et sikkerhedshul i Windows, som var opdaget kun en måned forinden.\nSenere fulgte flere andre versioner af Lovesan og Welchia-ormen, der slettede kopier af Lovesan på inficerede computere. Men også inden for e-mail-orme kunne 2003 byde på rekorder. Sobig.F slog alle rekorder og blev den mest udbredte email-orm i nettets historie. På sit højeste fandtes Sobig.F i hver 20. email.\nKaspersky Labs forudsiger, at internet-orme bliver den dominerende form for ondartet kode i 2004. Det er programmer, som installeres helt automatisk så snart computeren er tilsluttet nettet; den bedste beskyttelse er at installere antivirus-software og firewall – og naturligvis skal man sørge for at hente alle aktuelle sikkerhedsopdateringer til sine programmer (inkl. Windows !!).\nTidsintervallet mellem opdagelsen af et sikkerhedshul og et angreb, der udnytter denne svaghed, bliver kortere og kortere. Mens Slammer udnyttede en sårbarhed, som havde været kendt et halvt år forinden, havde Windows-brugerne kun en måned til at installere Microsofts RPC-opdatering, inden Blaster-ormen blev sendt ud på nettet.\nEn anden tendens er orme-programmer som Swen, Lentin og Tanatos, som forsøger at deaktivere og slette aktive antivirus-programmer på computeren.\nIT-fagforeningen Prosa tager afstand fra en computerskade-undersøgelse, der konkluderer, at museskader ikke er varige. Prosa mener, at forskerne bag Nudata-undersøgelsen negligerer et stort problem. Det kan få katastrofale konsekvenser for foreningens medlemmer.\nIT-fagforeningen Prosa advarer mod, at medlemmer og arbejdsgivere tager resultaterne fra en omfattende computerskade-undersøgelse alvorligt. Undersøgelsen er foretaget i regi af Nudata-projektet af danske arbejdsmedicinere. En af konklusionerne i undersøgelsen er, at musearbejde ikke giver varige skader.\n- Det passer ikke. Forskerne har ikke kunnet finde andet end smerter hos folk. De konkluderer dog, at intensivt arbejde med mus øger risikoen for smerter i skulder, arme og hænder, men da smerterne kan gå væk igen, betragtes de ikke som skader, siger Eva Birch Christensen, faglig sekretær i Prosa.\nProsa kender godt de resultater, der tidligere har været fremlagt, og ser det som et positivt budskab, at smerterne ved museskader forsvinder igen, men mener alligevel, at der stadig er et stort problem.\nI nogle tilfælde kan det nemlig tage mange år, før smerterne forsvinder, hvilket medfører, at nogle af musearbejderne aldrig vender tilbage til deres tidligere fag.\nAndre vender ikke tilbage, fordi smerterne begynder igen, så snart de tager en mus i hånden.\n- Er det ikke skader? Åbenbart ikke i de to forskeres øjne, for det må ikke kunne berettige til arbejdsskadeserstatning, siger Eva Birch Christensen.\nErstatning ved museskader\nDermed lægger Prosa sig op af fagforbund som HK og Teknisk Landsforbund, der også har det som mål at få museskader anerkendt som arbejdsskader, der berettiger til arbejdsskadeerstatning.\n- Det er muligt, at det ikke er et problem for en læge at være væk fra arbejdet i tre måneder og op til et år, men for vore medlemmer i IT-branchen er det et stort problem at skulle være sygemeldt i så lang tid, siger Eva Birch Christensen.\nHun mener, at det værste ved Nudata-undersøgelsen er, at det muligvis kan få folk til at bide smerterne i sig og arbejde videre med katastrofale konsekvenser for deres karriere i branchen og deres livskvalitet.\n- Ikke alene har disse medlemmer mange smertefulde timer, men hvis de ikke kan fortsætte i branchen, oplever de flere år på dagpenge eller nedsat løn. Det vil de også blive forfulgt af i deres pensionsalder, siger Eva Birch Christensen.\nFagforbundet HK afviser, at museskader kun udgør et meget lille problem, som den omfattende dansk undersøgelse ellers viser. HK vil endnu engang lægge sig i selerne for at få museskader anerkendt som arbejdsskader.\n- Ifølge konklusionen fører arbejde med mus ikke til skader på nervesystemet, men kun kan give midlertidige muskel- og ledsmerter. Så kunne jeg godt tænke mig, at forskerne finder ud af, hvad det så er, der gør medarbejderne syge, siger Svend-Erik Hermansen, miljøkonsulent i HK.\nHK erklærer at have masser af eksempler på medarbejdere, der bukket under på grund af for meget tid foran skærmen med musen i hånden. Han henviser blandt andet til en dom fra byretten i Grindsted fra 9. oktober i år, hvor retten slog fast, at en museskade hos en tidligere Lego-ansat var en følge af hendes arbejde med computer.\n- Den dom viste netop, at museskader er et reelt problem, som vi først får løst, når arbejdsgiverne anerkender, at de har et ansvar for, at arbejdet bliver tilrettelagt, så der ikke opstår skader, siger Svend-Erik Hermansen.\nEfterlyser fokus på arbejdsmiljø\nIfølge Svend-Erik Hermansen løser man først problemet med museskader, når arbejdsgiverne og medarbejderne finder ud af, at der skal sættes fokus på arbejdsmiljøet.\n- Arbejdsgivere og ansatte skal vælge de rigtige møbler, holde pauser, sørge for rigtig belysning og ikke sidde for længe foran skærmen ad gangen, siger han.\nDermed henviser han til en anden af rapportens konklusioner, som han godt kan nikke genkendende til. Nemlig at chanchen for arbejdsskader øges kraftigt, hvis man sidder mere end 25 timer om ugen foran computeren. HK vil nu tage kontakt til Arbejdsskadestyrelsen for at fremlægge de mange sager om museskader fra medlemmer, der har arbejdet mere end 25 timer om ugen foran computeren.\n- Med undersøgelsen har vi jo fået dokumentation for, at for meget arbejde foran skærmen kan medføre skader. På den måde håber vi at få Arbejdsskadestyrelsen til at føje museskader og computerskader på listen over arbejdsskader, siger han.\nDet er nemlig Arbejdsskadestyrelsen og anke-instansen, den sociale Ankestyrelse, der normalt bedømmer, om museskader kan betegnes som arbejdsskader herhjemme.\n- Vi venter fortsat på de endelige konklusioner fra Nudata, men følger løbende med i udviklingen, så vi er klar til at tage den nyeste resultater med i vores overvejelser, siger Frank Bøgh Madsen fra Arbejdsskadestyrelsen.\nArbejdsskadestyrelsen har hidtil ikke anerkendt museskader som arbejdsskader, da der ifølge styrelsen endnu ikke har været fremlagt noget dokumentation, der beviser, at overdrevent musearbejde medfører alvorlige arbejdsskader.\n- Vi træffer jo ingen beslutninger selv. Vi sender sagerne videre til behandling i Erhvervssygdomsudvalget, som senere beslutter om museskader og computerskader på et tidspunkt skal føres til den eksisterende liste over sygdomme, der kan medføre udbetaling af arbejdsskadeerstatning, siger han.\nMuseskader anerkendes ikke foreløbig\nHan er dog ikke i tvivl om, at konklusionerne fra Nudata om, at museskader ikke er så farlige, som blandt andet fagforbundet Teknisk Landsforbund og HK har været talsmænd for, ikke ligefrem øger sandsynligheden for, at museskader kommer med på listen over sygdomme, der accepteres som arbejdsskader i fremtiden.\n- Det er stadig for tidligt at sige noget bestemt om. 1. januar 2005 træder en ny bekendtgørelse i kraft, hvor alle sygdommene på listen skal revurderes, slutter han.\nMobilmaster skal på internet\nVidenskabsministeren (Helge Sander, Venstre) vil fra april give danskerne adgang til oplysninger om, hvor mobilselskaberne planlægger at opstille nye sendemaster.\nEn national database skal fra april give potentielle boligkøbere og andre interesserede overblik over, hvor mobilselskaberne planlægger at opstille nye sendemaster. Det skriver Morgenavisen Jyllands-Posten.\nDet fremgår af et lovforslag, som videnskabsminister Helge Sander (V) nu sender til høring i Folketinget, og som der allerede er politisk flertal for at gennemføre.\nIT- og Telestyrelsen skal stå for den kommende database, og det erklærer telebranchen sig tilfreds med. Branchen hilser ifølge Jyllands-Posten større gennemsigtighed om maste-opsætningen velkommen.\nTeleselskaberne oplyser hvert kvartal IT- og Telestyrelsen om planlagte opstillinger af mobilmaster, men disse oplysninger har hidtil været hemmelige.\nDet ny register skal efter planen indeholde alle oplysninger om eksisterende og planlagte radiosendere, herunder også til tv-transmissioner og taxa-centralernes systemer.\nDebatten om mobilmasternes eventuelle sundhedsrisici, ikke mindst i forbindelse med 3G-telefoni, har fået videnskabsministeren til at åbne for informationerne om mobilmasterne.\nBlandt andet har mobilmasternes placering vist sig at have betydning for lokale boligpriser, skriver Jyllands-Posten. Priserne falder, hvis der er en mobilmast i nærheden.\nDet var alt for denne gang. Du kan i endnu højere grad holde dig opdateret med nyheder på IT-området ved (gratis) at abonnere på nyhedsbrev via e-mail hos f.eks. nedenstående websteder, men de vigtigste nyheder herfra er nok allerede med i MIT nyhedsbrev.


Kimbrer Computer søger Area Manager - Djøfs jobunivers\nKimbrer Computer ApS,\nKimbrer Computer søger Area Manager\nDa vi ønsker at udvikle vort salg til Rusland, Kina eller Spanien søges til snarlig tiltrædelse en sælger, som har en energisk personlighed og taler minimum ét af de nævnte sprog og som kan starte som studiejobber med henblik på at blive fastansat.\nDu vil komme til at arbejde fast fra kontoret i Aars, hvor opgaven vil blive at videre udvikle og skabe vækst indenfor det russiske, kinesiske eller spanske marked. Du vil indgå i tæt samarbejde med vores erfarne Produkt Managere som har know-how indenfor produkter som IBM, Lenovo, NetApp, EMC, Hitachi, DELL, HP og Brocade.\n- Udvælgelse af nye strategiske kunder/leverandører.\n- Implementering af markedsstrategi.\n- Koordination og teamwork med kollegaer i salgsafdelingen.\n- Opbygge egen kundeportefølje.\n- Deltagelse i konferencer og messer.\n- Behandling af kundesager og reklamationer.\n- Du besidder et godt købmandskab og ønsker at skabe resultater der vil blive lagt vægt på personlighed, erfaring og dokumenterede resultater.\n- Du har evt. allerede markedskendskab.\n- Du har evt. allerede salgserfaring fra lignende stilling(er).\n- Du taler/skriver engelsk på forhandlings niveau, samt et af før nævnte 3 sprog. (Russisk, spansk, kinesisk)\n- Du er engageret, fagligt skarp og kan lide at tage ansvar.\n- Du trives med et højt tempo og mange bolde i luften.\n- Du er i stand til både at arbejde individuelt og i teams.\n- Du motiveres af udfordrende opgaver og mål.\n- Du er selvmotiverende, selvstændig og loyalitetsskabende.\nEn arbejdsplads med uformel omgangstone, men stadig en gensidig respekt. Vi sætter stor pris på at være åbne, ærlige og direkte, og hvor det samtidig forventes den enkelte bidrager markant til det samlede resultat. Målet for en arbejdsdag er, at medarbejderen har haft en sjov dag og føler sig motiveret til dagen i morgen. Du tilbydes en spændende og udfordrende stilling, hvor du får mulighed for at udvikle dig personligt og fagligt i en attraktiv virksomhed. Din løn baseres på en god fast gage plus en provisionsordning.\nKimbrer Computer ApS blev etableret i 1995. Vi er et IT brokerfirma med kunder og leverandører i mere end 80 lande. Vi har været AAA kreditrated siden 2008. Vi lagerfører IBM, Lenovo, NetApp, EMC, Hitachi, DELL og Brocade fordelt udover 3.500 forskellige varenumre på både nye og brugte varer. Vi er navnlig kendt for vores loyalitet, tekniske know-how, og at vi leverer den bedste kvalitet uanset opgavens omfang.\nHandel, salg, sprog, og kommunikation.


Trailerudlejning Birkerød ? | Lej en Trailer Gratis på 2 min ⇐ Freetrailer\nLej en trailer i Birkerød\nTrailerudlening i Birkerød\nTrailerudlejning i Birkerød\nEr du træt af at køre ud på den nærmeste tankstation i håbet om, at du kan leje en flyttetrailer, hvorefter du finder ud af, at der ikke er flere ledige trailere denne dag? Lån trailer hos Freetrailer, hvor vi har løsningen til dig. Vi står for udlejning af trailer, og her vil du nemlig have mulighed for at leje en trailer til ingen penge, bogstaveligt talt. Det kan nemlig lade sig gøre, at du kan låne en gratis trailer hos.\nGratis trailer – Hvordan?\nDet lyder måske ret vildt, hvis det kan lade sig gøre, at du kan leje en gratis trailer hos os. Hos os bygger konceptet på deleøkonomiske principper samt godt samarbejde med vores partnere, hvilket er medvirkende til, at du kan få en super god oplevelse.\nDog stilles der visse krav, hvis du vil leje traileren gratis. Først og fremmest er det en forudsætning, at du ikke på forhånd har booket traileren. Dette kan gøres for 29 kroner, og det kan varmt anbefales, da dette vil eliminere risikoen for, at du kører forgæves.\nYdermere forudsætter det, at du ikke har bestilt forsikring, hvilket koster 49 kroner. Igen kan dette virkelig være en god ide, da du ellers kan være uheldig og kan ende med at skulle betale en selvrisiko, som er langt dyrere end 49 kroner. Til sidst er det vigtigt, at du afleverer traileren tilbage, inden din gratis lejeperiode er færdig. Denne lejeperiode gælder fra det tidspunkt, du lejer traileren til en time efter åbningstid den næste dag. Du kan købe en ekstra periode for 199 kroner.\nSom skrevet kan det være en meget god idé, at du er på den sikre side. Dog er der behov for at lægge ekstra megen vægt på, hvorfor netop dette er en god idé. Er du ikke på den sikre side, kan det nemlig vise sig, at det går udover andre end blot dig selv. Afleverer du eksempelvis ikke traileren til tiden, kan det være, at det går ud over en anden person, som har reserveret traileren og derfor ikke kan låne traileren, som forventet.\nDerfor er det helt generelt vigtigt, at du er omhyggelig med disse ting, da gensidig respekt og tillid er en helt grundlæggende byggesten for fundamentet hos Freetrailer.\nHold overblik med vores App\nSom skrevet foregår trailerleje hos os via en App, som er her, hvor vores koncept kommer til udtryk rent fysisk. Her er tale om en App, hvor du nemt kan holde overblik over, hvor der er ledige trailer, hvilket gør det nemmere at planlægge, når du skal leje en trailer. Faktisk er vores App så populær og velfungerende, at den har vundet en flot andenplads til E-commerce Awards som årets bedste App.\nAlt i alt kan det altså varmt anbefales, at du lejer din næste trailer hos os. Her vil du opleve en service samt pris i særklasse. Lej en trailer hos os og fortryd det ikke.


Brostrøm: 6 grunde til, at vi dropper AstraZeneca-vaccinen | Indland | DR\n'Svært valg' at fortsætte uden vaccine, siger Sundhedsstyrelsens direktør.\nSøren Brostrøm fortæller på dagens pressemøde, hvorfor myndighederne tager vaccinen fra AstraZeneca ud af vaccinationsprogrammet. (Foto: Philip Davali © Scanpix)\nSundhedsstyrelsen besluttede i dag at droppe vaccinen fra AstraZeneca efter alvorlige, men sjældne bivirkninger.\nDanmark har ellers 200.000 vaccinedoser liggende klar i fryseren hos Statens Serum Institut og mange flere på vej.\nMen på et pressemøde i dag stod Sundhedsstyrelsens direktør, Søren Brostrøm, på mål for beslutningen, som han beskriver som "et svært valg".\n- Det var Sundhedsstyrelsens vurdering og beslutning oprindeligt at pausere brugen af AstraZeneca-vaccinen. Det var også vores beslutning at forlænge pausen, og det er også vores beslutning, at vi nu fortsætter vaccinationsudrulningen i Danmark uden at bruge AstraZeneca-vaccinen, sagde han.\nHer er Søren Brostrøms begrundelse for, hvorfor styrelsen har valgt at tage vaccinen ud af programmet:\n'Vi ved meget mere, end vi gjorde for en måned siden'\nSøren Brostrøm, direktør for Sundhedsstyrelsen, på pressemødet i Eigtveds Pakhus i København. (Foto: Philip Davali © Scanpix)\nSiden en 60-årig dansk kvinde døde i begyndelse af marts, efter at hun havde fået første stik med vaccinen, har danske myndigheder arbejdet intenst på at skaffe mere viden om de mulige bivirkninger.\n- Vi ved meget mere, end vi gjorde for en måned siden, siger Søren Brostrøm,\n- Vi ved nu, at der er en mulig biologisk forklaring på, at AstraZeneca-vaccinen kan give de her sjældne tilfælde med blodpropper og blodpladeforstyrrelse, siger han.\nDer er ifølge Søren Brostrøm tale om et konsistent billede af en særlig tilstand med "påvirket blodpladefunktion, massive blodpropper usædvanlige steder i kroppen som de store blodkar i hjernen og maven".\nLægerne har således identificeret et nyt specifikt syndrom, som man kalder VITT (vaccineinduceret immun trombotisk trombocytopeni).\n- Så der er er simpelthen kommet en ny diagnose, en ny sygdom, en ny komplikation ind i vores lærebøger, siger Søren Brostrøm.\nLæs svarene om AstraZeneca-stop\nHvad betyder beslutningen om at droppe AstraZeneca-vaccinen for vores muligheder for at åbne samfundet igen? Og hvilke konsekvenser får det, hvis man også må droppe Johnson & Johnson-vaccinen? Er et alvorligt sygdomstilfælde ud af 40.000 meget eller lidt i forhold til andre vacciner? Kan vi forvente flere doser fra Pfizer-BioNTech, end vi ellers var stillet i udsigt - og kan man eventuelt bytte vores AstraZeneca-doser til andre vacciner hos nogle af de lande, der stadig bruger den?\nDR's sundhedsanalytiker, Anders Heissel svarede på spørgsmål. Læs svarene her..\n1 ud af 40.000 får alvorlige bivirkninger\nKanyler med AstraZeneca-vaccinen ligger klar. Flere lande satte i marts måned brugen af vaccinen på pause. (arkivfoto) (Foto: STAFF © Scanpix)\nMassevaccination giver et særligt ansvar\nBorgere sidder og venter, efter at de har fået vaccinen i Italien. Landet har genoptaget brugen af AstraZeneca-vaccinen. (Foto: ALESSANDRO GAROFALO © Scanpix)\nDet har spillet ind på beslutningen, at myndighederne har et "kæmpestort ansvar", når man vælger at massevaccinere en hel befolkning, siger Sørens Brostrøm.\nDet er nemlig Sundhedsstyrelsen, der anbefaler vaccinen, og ikke den enkelte læge, der går ind og foretager en individuel vurdering.\n- Vi har brug for en meget høj tillid til vacciner. Vi har brug for en meget høj tillid til myndigederne, siger Søren Brostrøm.\nEn seng står klar til nye patienter på Slagelse Sygehus. Antallet af coronaindlagte er i øjeblikket ikke kritisk (arkivfoto)- (Foto: Ólafur Steinar Rye Gestsson © Scanpix)\nIfølge Søren Brostrøm skal risikoen for blodpropper holdes op mod risikoen for, at ikke-vaccinerede i mellemtiden når at blive syge og indlagt med covid-19.\nMange sårbare grupper er efterhånden vaccineret, og vi har relativt få - omkring 12 - nye indlagte på intensiv afdeling hver uge.\nVed at droppe brugen af AstraZeneca vil man udskyde vaccinationen af de 65- til 69-årige med to uger, siger direktøren.\n- På de to uger vi forsinker vaccinationsudrulningen til dem, kan vi måske forebygge ét tilfælde af indlæggelser på intensiv afdeling, anslår Søren Brostrøm.\n- Der vurderer vi, at det ikke kan svare sig - at det ikke kan forsvares at fortsætte med brugen af AstraZeneca, siger han.\nVi har en stabil epidemi i Danmark\nKø til lyntest i Aalborg for en uge siden. Kontakttallet ligger stabilt omkring 1,0, hvilket betyder, at epidemien ikke er i udvikikling i øjeblikket. (Foto: Henning Bagger © Scanpix)\nSmitteudviklingen er ikke kritisk i Danmark i øjeblikket, og det har spillet ind i beslutningen, siger Søren Brostrøm.\n- Vi har en stabil epidemi i Danmark. Det har vi haft siden slutningen af januar, starten af februar. Faktum er, at Danmark har klaret sig overordentligt godt igennem vintermånederne og ikke har fået en tredje bølge, selvom det også har kostet mange restriktioner, siger han.\nDet lave smitteantal køber os tid, når nu der går lidt længere, inden vaccinationerne slår fuldt igennem.\nSøren Brostrøm kan dog godt forstå, hvis andre lande, der står i en anden situation, vælger at fortsætte med brugen af vaccinen.\n- Det er et svært valg. Alle lande træffer deres valg, siger han.\nVi har andre vacciner - og ville alligevel have for mange\nEt glas med Pfizer-BioNTech-vaccinen, som Danmark i øjeblikket bruger. (Foto: Tiziana Fabi © Scanpix)\nPå trods af AstraZeneca-vaccinen nu er ude af spillet, og Johnson & Johnson-vaccinen er på pause, ser det ikke så skidt ud med vaccineleverancerne, siger Søren Brostrøm.\nBlandt andet meddelte Pfizer/BioNTech i dag, at man kan levere 650.000 flere vacciner til Danmark i andet kvartal frem til sommer.\n- I de minutter, vi står her, runder vi 1 million givne doser i Danmark. Og vi runder den anden millione hurtigere end vi rundede den første, sagde Søren Brostrøm på pressemødet.\n- Der skal man vælge vacciner til, men man skal også vælge vacciner fra. Det var vi formentligt kommet til at gøre før eller siden, for vi har med de aftaler vi har lavet via EU redet på mange heste, og der kommer mange vacciner ind, siger han.\nDanmark står nemlig samlet til at modtage 25 millioner doser, siger Brostrøm og konkluderer:\n- Det er ikke sikkert, at vi har brug for dem alle i den første udrulning af vacciner.


Måling af ensomhed blandt ældre i Danmark | Nyt om Gammelt\nspeciale af Line Bang-Olsen og Christina Kaarup Rasmussen\naf Christina W. Schnohr, adjunkt, phd, Afd. For Social Medicin, Institut for Folkesundhedsvidenskab, Københavns Universitet.\nHermed en orientering om et arbejde, der udløb af første fase af samarbejdet mellem SUF og Afdeling for Social Medicin omkring indsatser mod ulighed i sundhed. I det tidlige stadium fandt vi en manglende undersøgelse af ensomhed, hvilket resulterede i et opslag blandt folkesundhedsvidenskabsstuderende, der skulle skrive speciale. Dette opslag resulterede i ovennævnte speciale, udarbejdet i efteråret 2013, hvor de to studerende begge opnåede karakteren 12. Problemstillingen blev belyst ved mixed method som er en kombination af kvantitativ data-bearbejdning (statistiske analyser) og kvalitativ metode (interviews). Den kvantitative del var en analyse af sammenhænge med ensomhed ud fra Copenhagen Ageing and Midlife Biobank (CAMB), og den kvalitative del blev gennemført med hjælp fra medarbejdere i Ældrestaben, der havde formidlet kontakt til de seks ældre borgere, der blev interviewet.\nSpecialet tog udgangspunkt i den gængse måling af ensomhed, nemlig spørgsmålet om man er uønsket alene. En litteraturgennemgang af internationale undersøgelser pegede på, at denne måling rettede sig imod social ensomhed, der kort fortalt måler det sociale netværk. Litteraturen afspejler imidlertid også to andre former for ensomhed, emotionel ensomhed og eksistentiel ensomhed. Den emotionelle ensomhed måles i enkelte danske spørgeskemaundersøgelser, typisk ved et spørgsmål hvorvidt man føler sig alene, selvom man er sammen med andre. Den eksistentielle ensomhed er målt i internationale undersøgelser, men specialet fandt ingen eksempler i dansk sammenhæng.\nSpecialet inddrager og diskuterer større måleinstrumenter for ensomhed i form af skalaer, som med op til 37 spørgsmål, afdækker ensomhedens forskellige aspekter.\nDen kvantitative del af specialet præsenterer en forekomst af ensomhed på 14 % blandt ældre, samt at der er en række risikofaktorer for ensomhed. De finder social ulighed i forekomsten af ensomhed, samt en sammenhæng mellem følelsen af ensomhed og forekomsten af iskæmisk hjertesygdom. Den kvalitative del af specialet peger på en række risikofaktorer for at føle sig ensom, heriblandt at individets personlighed og livsindstilling har stor betydning.\nSpecialet fortolker ensomhed ud fra den bio-psyko-sociale forståelse for sygdom, der blev fremlagt i slutningen af 1970’erne som en ”reaktion” på den biomedicinske sygdomsforståelse. Denne forståelse favner ret præcist, hvordan specialets sammenfatning lægger vægt på at en måling af ensomhed bør indeholde items (spørgsmål) i spørgeskemaer, som både måler social, emotionel og eksistentiel ensomhed, hvis man skal have mere nøjagtige mål for ensomhed via danske spørgeskemaundersøgelser.\nDen helt korte anbefaling fra specialet er, at praktikere såvel som forskere, der arbejder med ensomhed, fremover tænker på at det bør gøres mere nuanceret end det har været tilfældet i Danmark indtil nu. Hvis I ønsker flere oplysninger om specialet eller vil høre mere uddybende om fundene, så er I velkomne til at kontakte Christina. De to studerende, Line og Christina, kan eventuelt komme forbi og holde et oplæg om deres speciale, hvis det har interesse.


Arsenal utilfreds med profil:\nArsenal har placeringsmæssigt styrdykket i Premier League-tabellen efter mange utilstrækkelige resultater. Dette kan skyldes en bestemt spillers præstation, der nu revurderes i klubben.\nArsenal forbereder sig på en større sommerudskiftningsplan, hvor der skal luges ud i Arsenal-spillerne, der ikke opnår de ønskede målsætninger for London-klubben.\nDen 29-årige tyske målmand, Bernd Leno, har efter flere utilfredsstillende præstationer og målmandsdrop sat sig i en situation, hvor Arsenal-ledelsen ikke tror på, at tyskeren er det rette valg for klubben. Senest lod Leno bolden gå imellem benene og i mål mod Everton, der dermed fik sin første sejr på udebane mod Arsenal siden 1996.\nIfølge spanske La Razon, så har ’The Gunners’ udset sig erstatningen for Bernd Leno i den blot 23-årige spanske keeper, Unai Simón, for Atletico Bilbao. Ifølge mediet, så er Arsenal-manageren, Mikel Arteta, vild med den spanske landsmand, der har stået samtlige 32 kampe for Atletico Bilbao denne sæson.\nOg dette er med god grund. Unai Simón har haft otte clean-sheets og statistisk set kun lukket mål ind hvert 84. minut. Dog kommer det til at blive svært at få en underskift fra Simón, der netop har forlænget sin kontrakt med Atletico Bilbao til sommeren 2025. Simón er desuden Atletico-mand, og har udtalt, at klubbens værdier og filosofi er i tråd med hans egne, og at det er en drøm at spille i klubben, som han har planer at spille sin kontrakt færdig i, og derefter forhåbentligt også ende sin karriere i.\nBernd Leno, der har kontrakt med Arsenal til sommeren 2023, fik dog støtte fra Mikel Arteta, der efter 0-1-nederlaget til Everton i weekenden kommenterede på keeperens manglende form og hvorfor, at han var fravalgt i kampen mod Fulham i forrige kamp:\n- Jeg synes, at vi har to rigtigt gode keepere. Mathew Ryan fik en chance mod Fulham. Jeg sagde før kampen, at Mathew havde trænet rigtigt, rigtigt flot, og at Bernd er vores førstemålmand. Han har gjort det godt, og fejl er en del af fodboldspillet, siger Arteta ovenpå målmandssituationen i Arsenal.


Kæmpe yacht (motor) til leje - Exuma\nKæmpe yacht (motor) til leje - Exuma båd charter\nKæmpe yachts (motor) til leje på Happycharter den internationale internetportal for bådleje og yacht charter. Både til leje og charter ikke kun i "Exuma".\n1 kæmpe yacht (motor) til Exuma\nDin søgning: kæmpe yacht (motor) + Exuma\nBahamas - kæmpe yacht (motor) Florida - kæmpe yacht (motor) Mexicanske Golf - kæmpe yacht (motor) Nordatlanten - kæmpe yacht (motor)\nHar du kæmpe yachts (motor) til leje? Exuma eller andre områder? Tilmeld dig og vis dit charter tilbud på Happycharter.


JERNESALT - Globalisering\nDen moderne kommunikations- og informationsteknologi har medført, at alle økonomiske og politiske problemer ubestrideligt har en global dimension eller karakter. Men om både globalisering og informationsteknologi gælder, at de er tveæggede.\nInformationsteknologi er en fordel, for så vidt den gør information mere og lettere tilgængelig, men den indebærer også risikoen for overmætning, opsamling af en masse informationer der er inderligt overflødige, men binder energien, hvis den ikke bevidst fravælges.\nOg globaliseringen er en fordel, for så vidt den bevidstgør selve den kendsgerning, at alt hvad der i det moderne samfund sker lokalt på den ene eller anden måde har en global effekt, men den indebærer også risikoen for overgreb ved at påtvinge andre lande og kulturer mønstre og vaner som de ikke er modne til og ofte heller har ikke gavn af. Der ligger uhyre megen skjult imperialisme indbygget i al den snak om globalisering. Men det forhindrer jo ikke kloge folk i at afskrive nationalstaten.\nDer Spiegels Rudolf Augstein har således fornylig højtideligt proklameret nationalstatens endeligt – ligesom herhjemme fx historiken Søren Mørch og udenrigsministeriets tidl. direktør, Jørgen Ørstrøm Møller, har gjort mange gange.\nNaturligvis har de ret i, at nationalstaterne ikke er, hvad de har været, fordi verdens lande er blevet langt mere afhængige af hinanden, og den enkelte stat derfor må se sin politik i en større regional og global sammenhæng end tidligere, men derfor hører nationalstaten ikke op.\nNationalstaten er tværtimod stadigvæk rammen og den eneste tænkelige ramme om de enkelte folks liv og udfoldelse samt identitet via det fælles sprog og den fælles historie. Det er ikke udelukket, at der i løbet af nogle hundrede år vil være færre nationalstater i verden, fordi globalisering og kommunikationsudviklingen lidt efter lidt vil udviske nogle forskelle, som vi allerede har set det i dette århundrede med hensyn til dialekterne. Men der er et spring fra denne gradvise minimering af nationalstaternes antal til deres udslettelse.\nDen fejl Augstein og andre begår, er at se ensidigt på spørgsmålet – og lade den globale betragtning være overordnet. Det er naturligvis tilladt, men det er og bliver et subjektivt valg, hvor andre vil lade den nationale betragtning være deres subjektivt overordnede valg. Ingen af delene er mere rigtig end den anden, for begge betragtninger vil endnu i mange år, formentlig mange århundreder, være relevante og i praksis nyttige til hver sit formål.\nReelt er der her tale om en ægte komplementaritet. Globalsammenhængen og nationalstaten er komplementære fænomener, der aldrig kan bringes på samme formel, så de kan måles med hinanden. De har hver sine egenskaber, fordele og nødvendigheder. Og vi har ikke og får heller aldrig valget mellem dem. De kan udmærket eksistere side og side - ganske som privatlivet i det nære miljø for det enkelte menneske kan eksistere side om side med et offentligt liv i den større sammenhæng. Problemet kommer først, når man føler sig tvunget til at vælge, dvs udelukke den ene del af livet til ensidig fordel for den anden. Det fører uundgåeligt til usundhed og ufrihed.\nDet er i denne forbindelse værd at hæfte sig ved psykologen Tonye Marcellas betragtninger om 'Menneskets nye psyke'. Den er skabt af de nye forhold: globaliseringen og den elektroniske kommunikation, som påvirker vores oplevelse af personlig og social identitet. De påvirker vores fornemmelse af hvilke muligheder vi har for at styre vores liv og hvilke muligheder vi synes vi har. Men undersøgelser viser fx at mange mennesker oplever en slags informations-overload, de bliver depressive, fordi de får for mange informationer til at det giver mening for dem. Nogle mennesker lider ligefrem af fremtidschok og kulturchok. Og for nogle er konsekvensen at de resignerer, falder ned i magtesløshed og ligegyldighed.\nDet er der imidlertid elitært tænkende mennesker der er ligeglade med, det gælder eksempelvis sociologien Henrik Dahl, der er medforfatter til bogen ‘Det nye systemskifte'. Her latterliggøres de bestående partier med betegnelser som Hjemstavnspartiet (Dansk Folkeparti og Socialdemokratiets Borgermesterfløj), Virtuelt Folkeparti (Socialdemokratiets Symbolana-lytikerfløj, EU-fløjen i SF og dele af Det radikale Venstre), Moralsk Folkeparti (hovedparten af de tre midterpartier), Markedspartiet (Venstre og Konservative) og Nejpartiet (Nej-fløjen af SF og Enhedslisten). Og det er vældig morsomt. Der er vitterlig megen tom og ansvarsløs fantasi eller utopi på venstrefløjen, og megen provinsiel konservatisme i Dansk Folkeparti og den jævne socialdemokratiske vælgerskare, men hele tankegangen er typisk teoretiker-fantasi, der ser fuldstændigt bort fra de dybere folkelige bevæggrunde der kan være til partidannelser.\nDer kan i høj grad være mening i 100 år efter det gamle systemskifte at efterlyse et nyt, en slags gentagelse af den gamle sunde deling efter anskuelser og sunde vilje til kompromisser mellem partierne, men først og fremmest tilføjet en fornyelse igennem frigørelsen fra det gamle industrisamfunds forældede opdelinger. Klassekampen er passé. De gamle klasseskel mellem arbejdere, bønder, gejstlige og adelige - simplificeret som skellet mellem venstrefløj og højrefløj - er tiden løbet fra, fordi flertallet som oplyste funktionærer tilhører den borgerlige trediestand, der bærer demokratiet, fremskridtet og velfærden, forankringen i det nationale og åbenheden over for det internationale og globale.\nDet gamle klasseskel skal ikke erstattes af et nyt skel mellem hjemstavnsfolk og globalister. De mange mennesker fra yderste venstre over den brede midte til det yderste højre, som mener at en folkelig forankring i det nationale, regionale og lokale er så naturligt som at trække vejret, er aldeles ikke hjemstavnsromantikere, men kan blot se yderst realistisk på de overnationale magthaveres forsøg på med globaliseringsideologi (og EU-kommissær-ideologi) at forlede folk til at overlade eliten endnu mere magt end den har i forvejen. Ét skel består nemlig gennem alle politiske omskiftelser sålænge der er mennesker, skellet mellem eliten og os andre. Kritik af eliten er og bliver en nødvendighed for demokratiet.\nDerfor er der også god mening i at gøre op med nødvendighedens tyranni, således som globaliseringsskeptikerne Hirst og Thompson har som erklæret mål. Hyperglobalisternes postulat om velfærdsstatens nedlæggelse er aldeles ikke et nødvendig led i globaliseringen. Der findes fortsat en ægte inter-nationalisering, dvs et mellemfolkeligt samarbejde mellem nationalstaterne, som netop er grundlagt på vores bevidsthed om vores egen betydning for begivenheder på den anden side af kloden og omvendt.


Fyldepennen - Noveller - Medusa\n4 år siden 7 kommentarer Noveller hekseri forstening observation\nPå hjørnet af den halvsovende villavej bor en kvinde med øjne i nakken. Det er bedst at gå helt uden om hendes hus, for man kan aldrig vide, om man fanger hendes interesse. Der er ingen der ved, hvordan det helt præcist går for sig, når hun retter sine mange blikke udad. Man ved bare, at folk langsomt går i stå efterfølgende, som noget elektrisk der tappes for energi. Den sidste mand hun lagde mærke til tog sit eget liv i garagen for lukkede døre, og derefter har det været småt med nysgerrigheden. Fra hende og fra andre. Det der hekseri eller hvad det nu kaldes, det ønsker man sig jo ikke for nogen.\nPersonligt kunne jeg godt tænke mig at vide, hvorvidt der også vokser slanger ud af hovedet på hende. Om man tømmes eller bliver til sten, det er vel grundlæggende hip som hap.\nHun høster sine æbletræer, når tiden er moden. Det er altid på egen hånd, også selvom hun er oppe i årene, og hendes lange, grå hår hænger dydigt ned over nakke og ryg, så man slet ingenting kan se. Sjalet har hun sandsynligvis hæklet selv i løbet af året, det er nyt fra gang til gang, så meget har jeg noteret mig i skyndingen. Måske står der noget i hendes heksebøger om tekstilproduktion, man kan i alt fald tydeligt se det for sig: den kogende gryde, dampen og de mange, snirklede tråde som væver sig sammen og forvandles med et puf.\nNogle gange sælger de hendes æblemost nede ved den lokale bager, de kalder den både friskpresset og ø-ko-lo-gisk, men jeg er skeptiker. Når tusmørket falder på og månen står højest, smutter hun rundt og sprøjter museblod ud over frugterne. Bare fordi man ikke kan se pletterne, betyder det jo ikke, at de ikke er der, vel? Flaskerne bliver udsolgt alligevel, faktisk river folk dem af hylderne dernede, og der står naturligvis også en hjemme i mit køleskab hvert efterår, bare så jeg kan holde rigtigt øje.\nSå længe jeg ikke ser for direkte på hende, så går det nok.\nKirkegården ligger lige overfor hendes hus. Det er en gammel grund, tilvokset og misvedligeholdt, dog er flere af de nye gravsteder pæne nok, og kontrasten mellem gammelt og nyt gør noget særligt ved atmosfæren derovre. Jeg har set hende på de små, kringlede stier ofte nok og jeg tror, jeg ved, hvad hun laver. Hun samler alt det dødvoksende, det der gror, hvor ormene æder sig mætte. Hvad hun bruger det til, må stå usagt - og gudskelov, gudskelov - men alt andet lige har hun øjensynligt bosat sig det helt rette sted.\nNår man spadserer langs gravstederne, møder man hyppigt en helt bestemt slags frøart; en lille, langbenet fætter med en høj stemme og store, rullende øjne. Universitetet inde i den store by har ofte sendt små, spirende professorer og rundkindede naturbørn på jagt efter sandheden omkring disse frøer, indtil videre er de nået frem til følgende: kræene hører ingen steder hjemme. Videnskaben går ikke op i alternative forklaringer, det er ret beset en slags svaghed, selvom mange kloge mennesker har sagt det modsatte gennem tiden.\nJeg siger det nu, én gang for alle: frøerne er os, er dem der plejede at være, og nu skyder de frem overalt på de dødes legeplads, blotter sig i deres helt eget mikrokosmos, mens røgen stiger op fra hendes skorsten i tunge, grå plamager.\nNår man kigger op mod himlen i vinterhalvåret, kan man sommetider se ekkoet af hendes hekserier lyse op blandt Mælkevejens mange konstellationer. Det kan ligne stjerneskud men tag ikke fejl! Hvis de fanger dit blik på det helt rette tidspunkt, vil du kunne mærke alle hendes øjne bore sig ind i din krop, som usynlige isflager der spiller og danser hele vejen ned ad din rygrad. Man kan tage en sweater på, skrue op for varmen eller hvad ellers, det er fint nok, men tro mig. Tro mig. Skaden er gjort.\nI virkeligheden burde man nok lade hende være med alle hendes skøre mysterier, men der er trods alt en nysgerrighed i de fleste mennesker, en trang til det bedste, til det der kan bringe varmen tilbage.\nMan forestiller sig hende ude i natten med sit lange, grå hår sat op, så begge sæt øjne kan se. Hun kigger både frem og tilbage, mens verden går langsomt i stå omkring hende, frøerne kvækker og æblerne nærmer sig endnu en slutning. Alting går lidt i ring om mig, det indrømmer jeg, og måske står hun virkelig lige midt i det hele, i ro og i stilstand. Jeg ved det ikke med sikkerhed, men det bør man ikke holde imod mig. Husk konsekvenserne. Husk manden i garagen.\nNogle gange virker det tillokkende at gå til modangreb på alt det usagte. Finde bøger inde i den store bys okkulte butikker, gå på spøgelsesjagt og trække katten ud af sækken, mens den skriger og ridser jorden til. Når man tænker rigtigt over det - og det er mere end svært at lade være - så kunne det være rart med et faktisk bevis på hendes konstante indblanding i verdens sager. Universitetet kunne spare på ressourcerne. Folk kunne gå i indkøbscentret efter æblesaft, begå selvmord efter forgodtbefindende.\nDet er mærkeligt, at det kun er vores lille villavej som er befængt med hendes troldværk, måske er hun reelt set ikke så magtfuld. Måske er hun kun en stor frø blandt mange små. Hvis man vidste noget med sikkerhed, kunne man skubbe hende tilbage i glemslen, tilbage til eventyret hvor de gode normalt kun taber, når de ikke er gode.\nTænk at være så fri.\nFor enden af hendes grund er der skov. Et tykt mørke af stammer og løv, vildtvoksende og sammenfiltret. Man kan godt gå tur derinde, hvis man gider (man kan overveje at medbringe egen machete), men det er nu de færreste, der ikke vælger skovstykket længere mod syd. Vejene er bedre, lysindfaldet mere indbydende.\nJeg tror, hun har gjort noget ved skovstrækningen nedenfor huset. Hvis hun kan sætte flokke af frøer i verden, hvis hun kan fodre mennesker med rotter uden at de opdager det, er det oplagt at føje den nærmest konstante mosebryg og dødstille skovbund til listen. Derfor søger jeg også derind, det kan enhver vel forstå, jeg søger og søger, men selvom jeg går i timevis, ender jeg altid det samme sted.\nBrønden er så dyb, at man kan se mørket forsøge at klatre op ad væggene. Jeg aner ikke, hvor bunden er - om den er - men hvis man kaster noget derned, kan man tælle op til ti sekunder, før det siger plask. Hvem der har gravet den i sin tid eller hvad den bruges til må de lærte svare på, men jeg ved, at hun har været her mange gange. Hendes fingeraftryk er overalt langs kanten, pletter af grønt, af heksebryg og flåede frøer.\nDe siger, man går i stå. Det er sandt, men jeg kan desuden tilføje, at før da - flyver man.\nTeksten er publiceret 20/10-2017 20:30 af Polina Slosvau (polina s) og er kategoriseret under Noveller.\nTeksten er på 1171 ord og lix-tallet er 34.


Hyggelig lejlighed med JACCUZI nær Canal du Midi - Airbnb\nPezens, Occitanie, Frankrig\nHel(t) feriehus med Eve som vært\nI vores store ejendom tilbyder vi dig en lejlighed, hvor I kan mødes som par, med familie og venner. Den består af en enkelt stue med et soveværelsesområde med seng 160×200, et fuldt udstyret køkken, et zen-område med Jaccuzi, et tv-område med sovesofa, et badeværelse med brusebad og et udendørs område. Morgenmad er inkluderet. Mulighed for reservation af måltidskurve. Meget tæt på byen og kanalen, 10 minutter fra byens centrum\nBoligen vil være smukt forberedt, jacuzzi klar, flaske tilbudt tæppe eller lokal vin afhængigt af dit valg, kronblade på sengen... dæmpet lys, så dette øjeblik af fornøjelse er uforglemmeligt. Hvis det er nødvendigt, kan vi tilbyde dig yderligere service ved at bestille et godt restaurantbord til dig ved at tilbyde dig en morgenmads- og måltidskurv bestående af friske og lokale produkter.\nEjendommen ligger i et roligt område, omgivet af grønt, der er helt sikkert naboer, men ingen udsigt, fordi den næsten 5000 m2 have beskytter os. Vi er i en landsby udstyret med alle de grundlæggende tjenester plus kvalitetspizzeria og restaurant, kælder, der sælger vin og lokale produkter, tæt på Canal du Midi og 5 min til carcassonne.\nVi byder dig med glæde velkommen og giver dig råd om lokale aktiviteter, men hvis du ønsker det, kan du kun have kontakter via telefon eller e-mail til indtjeknings- og udtjekningsinstruktioner. Det er også muligt at tilbyde tilpassede måltidskurve til aftenen, der består af lokale produkter.\nVi byder dig med glæde velkommen og giver dig råd om lokale aktiviteter, men hvis du ønsker det, kan du kun have kontakter via telefon eller e-mail til indtjeknings- og udtjeknings…\nKig på andre muligheder i og omkring Pezens


Finde skelpæle – Færdigsyede gardiner bilka\nFind ud af hvor grænsen går mellem din og din nabos grund. Se her, hvordan du kan finde skelpæle og. Findes der love om ukrudt ved skel ? Skal sælger sikre at skel mod nabo, og dermed grundens størrelse.\nMå naboen bruge Roundup i jeres fælles skel ? Ifølge matriklen er mit vejareal ikke beregnet, hvad gør jeg?\nHvordan får jeg oplysninger. Hjemmeside til at finde ud af hvor ens grund går til – Eksperten. Det er noget omkring overtagelse af ny grund. Gør man ikke indvindinger mod overtrædelse af skel det første ½ år, har man frasgat sig retten til at klage. Tror jeg nok, men kan desværre ikke finde noget konkret på det.\nDu kan spørge Teknisk forvirring efter . Overvejer du at købe hus og vil gerne se nærmere på den tilhørende grund? Eller er du bare nysgerrig efter at se, hvor naboens matrikel går til?\nSå kan du få flere informationer på Krak, der har lagt matrikelkort over hele Danmark ud på Krak. Kommende husejere får nu en hjælpende hånd fra Krak, der . Enhver ejendom – undtaget visse offentlige ejendomme – er matrikuleret, og hele Danmark er inddelt i ejerlav. Skellet mellem ejendomme er samtidig er matrikelskel.\nSkellet er markeret med skelsen eller skelpæle der hvor flere skellinjer mødes eller en skellinje ændrer retning. Kan du ikke finde skelsten eller skelpæle på din ejendom, og har du brug for at vide præcist hvor skel ligger, skal du kontakte en . En landsinspektør viser her, hvordan du med en metaldetektor kan finde frem til de hegnspæle, der markerer ejendomsskellet mellem dig og naboen. Matrikelkortet hos Geodatastyrelsen ajourføres løbende som et led i registreringen af matrikulære ændringer, hvor de praktiserende landinspektører fremsender målinger til nye og allerede eksisterende skel og linier. Udtræk af matrikeldata til download udføres ca.\nOg ham målemanden er ikke helt billig i drift. Nabos garage ligger in over min grund ? Carporte og tilbygninger . På denne måde kan du være. Mange kommuner har i dag et GIS kort, hvor også skel er indbygget. Så er det bare at finde rette sted og zoome ind.\nEn nybyggeri afsættes selvsagt også efter gældende skel , idet Landinspektøren skal stå inde for lovligheden heri. Der kan være mange gode grunde til, at man som grundejer vil kende skellenes placering.\nPå ældre grunde kan det være helt umuligt at finde skelpæle , og tidens tand kan have rykket en beplantning, så det, der ellers ligner et skel mellem to grunde, slet ikke er det rigtige skel ifølge matriklen. Skel er den retlige grænse, der omgrænser en grund. Når du har rekvireret os til at fastlægge og afsætte skellet er den typiske fremgangsmåde, at en af vores landinspektører gennemgår vores omfattende arkiv . Den sikre måde er tag fat i en landmåler, enten ved få dem ud og afsætte nogle nye skelpæle eller kunne man nøjes med at bestille et måleblad på matriklen ved dem, og selv forsøge at måle det op.\nHar du brug for hjælp til at fastlægge dit skel ? Fastlæggelse af skel kan være kompliceret, da der skal tages højde for mange ting, inden den korrekte placering kan afsættes. Kontakt din lokale landinspektør for kompetent rådgivning. Skel : ny lov kan ramme dig som boligejer. Det kan gå ud over boligejerne og ende i nabotvister.\nVi har fået vores pløjet op. Jeg kontaktede så nabojordens ejer, og han flejnede helt ud. Ja, at vores garage er ulovlig opført, det ved vi. Hvor tæt må man pløje på skel ? Og jeg er velkommen til at føre .\nPlantevæg lav selv


RANDERSiDAG.dk » Måske slut med Støvringgård Festspil\nMåske slut med Støvringgård Festspil\nLørdag 24. november 2018 kl. 13:39\nFra sidste års forestillling, Grease. Foto: Kurt Helge\nStøvringgård Festspil har måske spillet sin sidste forestilling i den smukke klosterpark, ja, sin sidste forestilling over hovedet.\nVed den nylig afholdte ordinære såvel som den ekstraordinære generalforsamling har det vist sig umuligt at etablere en ny bestyrelse.\nForeningen Nørhald Musik- og Teaterforening, som står bag Støvringgård Festspil, mangler akut nye medlemmer til bestyrelsen og risikerer at måtte lukke og slukke senest med udgangen af januar 2019, hvis der ikke findes en ny bestyrelse inden da.\nBestyrelsen består som udgangspunkt af 5 medlemmer og der skal vælges 4 nye!\nHvis der blandt RANDERSiDAG's læsere findes nogen, der kan/vil være interesseret i at bevare foreningen - og gøre en indsats herfor - kan henvendelse ske til fungerende formand Lars Kofod-Nielsen på koffy@live.dk\nDer holdes i løbet af januar 2019 to på hinanden følgende ekstraordinære generalforsamlinger - de præcise datoer meddeles snarest her på siden. Formålet med disse ekstraordinære generalforsamlinger er at nedlægge foreningen, men altså: Du kan gøre en forskel!


Zillertal / Mayrhofen - Fantastisk skiløb på skiferie i Zillertal, Østrig - Book i dag\nSkiferie i Zillertal / Mayrhofen, Østrig\nØstrig - Zillertal / Mayrhofen\nVerdens mest aktive dal - På ski i Zillertal\nZillertal / Mayrhofen er et stort skiområde i Østrig, omgivet af en lang række mindre byer, oplagt til jeres næste skiferie. Skiområdet byder på omkring 450 km pister i alle farver og niveauer, heriblandt Østrigs stejleste pist, som har et fald på hele 78%. Området har dog også mange andre spændende pister i både blå og røde farver. Hvis dine lårmuskler kan stå distancen, kan du blandt andet prøve en af Østrigs længste nedkørsler målt i højdemeter. Læs mere\nZillertal er et sandt skiparadis, hvor der venter jer et væld af fantastiske skioplevelser, som I sent vil glemme. Her kan I drage hen som børnefamilie, familie med ældre børn eller en vennegruppe. Der er oplevelser og pister for alle aldre og alle niveauer. Foruden ski byder området også på mange andre aktiviteter og muligheder. I kan fx spise kæmpe schnitzler, smage hjemmebrændt snaps på Abfahrtshütte eller kælke på flere kilometer lange kælkebakker.\nBestil din næste skiferie direkte her på siden, eller få hjælp og rådgivning fra en af vores dygtige skieksperter på 7015 4141. Vores skieksperter kender Zillertal og alle områdets pister og hoteller, så de kan hjælpe dig med at skabe den skiferie du drømmer om.\nZillertal er et stort skiområde omringet af en række hyggelige skibyer, hvorfra du let kan bevæge dig op på pisterne. Området dækker i alt over mere en 450 km pister, og de er næsten alle sammen forbundet med lifter og pister, så I kan bruge dagene i hele området uden problemer. Der går også skibusser mellem nogle af lifterne.\nSkiområdet Zillertal har omkring 167 km blå pister, 263 km røde pister og 39 km sorte, så der er rigeligt at tage fat på uanset hvilket niveau du kører i. Er du en erfaren skiløber kan du blandt andet bevæge dig op på Harakiri, som nok er den stejleste præparerede piste i Østrig med et fald på 78%. Har du trænet benene godt inden skituren, kan du også begive dig ud på en af de længste nedkørsler i Østrig når du besøger Zillertal. Længden er målt i højdemeter og pisten tager dig fra 2500 m.o.h. til 580 m.o.h. når du suser ned mod Zell am Ziller.\nI Zillertal og Mayhofen finder I et hav af danske skiskoler. Skimundi, Skischule Lechner og Skischule Arena tilbyder alle danske skiinstruktører. De danske skiinstruktører i Zillertal gør alt for at I kan få en god og tryg start på ski. De danske skiinstruktørere er eftertragtet, så vi råder jer til at booke den danske skiskole allerede nu, så I er garanteret at få opfyldt jeres ønsker.\nDet er ikke kun i Zillertal/Mayrhofen at der er mulighed for at booke dansk skiskole. Læs mere om hvor der findes danske skiskoler i alperne her.\nHochzillertal- Hochfügen - Spieljoch byder på skiløb for alle, området er særlig velegnet til familier, men også til dygtige snowboardere eller dem der søger lidt offpiste. Desuden har området et udtrolig moderne og veludviklet liftsystem.\nZillertal Arena er det største skiområde i Zillertal og fyldt med skiløb og sjov for familier. Her er der også flere sne- og actionparker til de modige.\nMayrhofner Bergbahnen er det perfekte skiområde til dem som søger tempo, action og et adrenalinkick, men der er også masser af mulighed for afslapning og selvforkælelse.\nHvis I trænger til nogle timer væk fra pisterne og uden ski på fødderne, så byder Zillertal også på mange andre spændende aktiviteter og sjove oplevelser. I kan fx lege snesko og gå på opdagelse oven på den dybe sne. Dette er en både sjov og anderledes oplevelse, hvor I på rolig vis kommer ud i den smukke østrigske natur. I kan også spænde et par skøjter på fødderne og suse afsted på en af de ni naturlige eller kunstige skøjtebaner der er at finde i området.\nSkal der lidt mere fart og action på, kan I også tage på adskillige kælketurer. I Zillertal finder du nemlig omkring 45 km kælkebaner, hvor du og din familie kan have en masse sjove timer sammen. En lidt anderledes oplevelse i samme kategori er snowtubing, hvilket du kan give dig i kast med omkring Gerlosstein. Her glider du over sneen i store gummiringe, og det er let at få masser af fart på.\nPå Skiferie.dk kan du bestille hytter og hoteller i flere forskellige byer omkring skiområdet ved Zillertal, besøg fx nogle af vores populære hoteller i Zell am Ziller, Mayrhofen, Fügen eller Hart im Zillertal.\nHotel Alpendomizil Neuhaus ligger i den hyggelige by Mayrhofen ved Zillertal. Her bor du i luksuriøse værelser, og hotellet har mange fantastiske faciliteter og ligger centralt i byen.\nAppartement Regina ligger i hjertet af Zillertal midt i byen Zell am Ziller. Her bor du kun 150 meter fra en skibus, som tager dig direkte til pisterne, og du bor også tæt på mange andre faciliteter og indkøbsmuligheder på dette hyggelige lejlighedshus.\nSynes I at det er spild af benzin at kører hele vejen til Zillertal uden at kunne fylde hele bilen op eller gider I ikke at skulle holde jer vågen bag rattet igennem den lange tyske motorvej, så er bussen til Zillertal den helt rigtige løsning for jer. Når I tager bussen, skal I ikke gøre andet end at nyde hinandens selskab og sove igennem hele natten imens at de service minded buschauffører fra SneXpressen tager jer trygt og sikkert hele vejen ned til sneen i alperne.\nI bussen bliver der vist en familiefilm og der er mulighed for at købe kolde og varme drikkevarer. Bussen afgår fra Danmark hver fredag med ankomst til Mayrhofen og Zell am ziller dagen efter om morgenen. Når I skal hjem, afgår bussen lørdagen efter om aftenen og er derved perfekt til jer der gerne vil have muligheden for at have 8 hele dage på ski. Læs mere om busrejsen her.


Alle hoteller i Newtown Tilbud på hoteller i Newtown Efter hoteltype\nMest populære familiehoteller i Newtown\nAlle restauranter i Newtown Restauranter i nærheden af Jake's Eatery\nAlle aktiviteter i Newtown Aktiviteter i nærheden af Jake's Eatery\nUSA›Pennsylvania (PA)›Bucks County›Newtown›Restauranter i Newtown› Jake's Eatery\n92 anmeldelser Nr. 29 af 61 Restauranter i Newtown $\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 49 Cambridge Ln, Newtown, PA 18940-3326 +1 215-968-8676\nRyd alle Begynd din anmeldelse af Jake's Eatery Klik her for at vurdere\nOpdaterer listen... Rejsende, der kiggede på Jake's Eatery, kiggede også på\nNewtown, Bucks County Zook's Bbq Barn\nHar du været i Jake's Eatery? Fortæl om dine oplevelser! Skriv en anmeldelse\n49 Cambridge Ln, Newtown, PA 18940-3326 Placering:\nHar du nogen spørgsmål? Få svar fra ansatte på Jake's Eatery og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Jake's Eatery Bedst bedømte seværdigheder i nærheden 116 anmeldelser Tyler State Park\n7 anmeldelser Northampton Township Library\nGennemse alle seværdigheder Bedst bedømte restauranter i nærheden 526 anmeldelser Vecchia Osteria\n63 anmeldelser Guru's Indian Cuisine\n260 anmeldelser La Stalla


Australsk golfturnering med lige løn til mænd og kvinder – proarkgolf.dk\nUlige lønninger påvirker kvinder over hele verden både inden og udenfor sportens verden. Hidtil var den eneste undtagelse kvindetennis, hvor kvinderne har ligeligt fordelt præmiesumme ved alle de store grand slams turneringer. Derfor kommer det ikke som en overraskelse at otte ud af ti bedst betalte kvindelige sportsudøvere i 2017 var tennisspillere. Dette er et meget anderledes billede end i golfverdenen, men det vil en australsk golfturnering være med til at lave om på.\nI 2017 var Justin Thomas den bedst betalte golfspiller på mændenes PGA tour med næsten 9,9 millioner dollars i samlet præmiesum. På kvindernes LGPA tour var det Sung Hyun Park som toppede den bedst tjente liste med 2,3 millioner dollars, som altså var mindre end 25 procent af hvad Thomas havde tjent i løbet af året.\nEn unik mulighed for at se de bedste mænd og kvinder spille golf\nOates Vic Open, som bliver afholdt i Victoria i Australien er den eneste golfturnering i verden hvor mænd og kvinder spiller på den samme bane, den samme uge og for en lige fordelt præmiesumme. Den mand og den kvinde som vinder turneringen får henholdsvis 800.000 dollars.\nTilskuerne der kommer for at se turneringen elsker at se hvordan kvinderne er taktisk dygtige og styrken i mændenes spil. Flere af de deltagende spillere håber at andre lande vil kopiere ideen og afholde golfturneringer, hvor kvinderne og mændene spiller på samme tid.\nDe bedste kvindelige danske golfspillere\nI det danske tilfælde ville det betyde at vi måske ville kunne Morten Ørum Madsen og Nanna Koertz Madsen spille side om side. Faktisk deltog Koertz Madsen ved Oates Victoria Open i 2017 hvor hun endte op på en T53 plads og kunne vende hjem til Danmark med på en præmiesum på omkring 12.300 kr. To andre dygtige danske kvindelige golfspillere er Emily Pedersen og Nicole Broch Larsen. Larsen var blandt de danske sportsudøvere, som repræsenterede Danmark ved de Olympiske Lege i Rio i 2016.\nIngen af de danske kvinder var med til Oates Vic Open, som netop blev afholdt fra den 1. til den 4. februar 2018. Her var de australske golfkvinder som strålede, da Minjaa Lee, Karis Davidson og Hannah Green havnede på første-, anden- og tredjepladsen. Det var dog tæt på nordisk triumf, da vores svenske naboer havnede på en delt femteplads med Caroline Hedwall og Pernilla Lindberg.\nMed få undtagelser var alle de mandlige deltagende spillere fra Australien og derfor var det ikke et spørgsmål om hjemmebanesejr, men mere om hvem der ville imponere foran de lokale aussies. Det endte op med at blive Simon Hawkes som tog sejren lige foran næsen på Harrison Endycott, da de endte med lige mange point, men Hawkes havde klaret sig bedst samlet set.


For festivalerne er usikkerhed dræberen. Hver dag med politisk tøven koster dyrt | Information\nHvornår får festivalerne besked på, hvad der skal ske til sommer? Usikkerheden vokser i en fødekæde, hvor alle lige nu er på standby. Oprindelig var ønsket fra de store festivalers side, at der var afklaring den 1. marts. Altså for over to måneder siden.\nCoronaen har alt for længe haft sin jernnæve lukket om dansk koncertmusikliv. Smalhalsen er ved at blive kvælende, for nogle – især de små aktører – måske dræbende.\nAlle festivaler holder i disse dage vejret i spænding. De store festivaler – Roskilde Festival, Tinderbox, Copenhell, Northside, Heartland – holder vejret mest. De har nemlig desperat brug for at få godkendt aflysning grundet coronarestriktioner – og dermed blive berettiget til økonomisk kompensation.\nMen det står stadig hen i det uvisse. For festivalarrangørerne venter stadig på svar på den afrapportering, der 23. april blev afleveret af en ekspertgruppe nedsat af Kulturministeriet – med folk fra musik-, fodbold- og eventbrancher, RUC, sundhedssektor samt politi.\n03. maj, 2021 - 08:08\nJa, corona er ikke god til at lave planer. Den vil bare gerne sprede sig eksponentielt. Og det eksponentielle betyder, at myndighederne altid bliver nødt til at vente en periode før næste trin i en genåbning kan besluttes. For at undgå, at der ikke er påbegyndt en eksponentiel spredning.\nLillian Larsen, Anne Sofie Slouborg, Henning Kjær og Kim Houmøller anbefalede denne kommentar\n03. maj, 2021 - 11:58\nOs der arbejder i musikbranchen har været høfligt stille i det sidste års tid mens butiksejere, restauratører og minkavlere har ytret deres frustration. Vi forstår jo godt, at vores arbejde der forudsætter at mange stimler sammen for at opleve musikfælleskabet ikke er forsvarligt i en pandemi. Men en følelse af underliggende desperation og afmagt har været en del af vores liv nu i over et år uden indkomst og uden glæden ved vores arbejde. Det gælder udøvende musikere, roadies, managers, spillesteder, og alle store som små medspillere i musikbranchen. At få fokus på hvad vi kan gøre for at redde denne del af vores kulturliv er nødvendig nu. Tak for artiklen. Jeg ville ønske vore beslutningstagere kunne mærke omfanget af det opsparede primalskrig, der sidder fast i halsen af os der er noget ved musiken.\nEstermarie Mandelquist, Gitte Loeyche og Jan August anbefalede denne kommentar


Mand er uden for livsfare efter bevidst påkørsel - Politi og retsvæsen - Aarhus\nPoliti og retsvæsen 08.11.2017 kl. 13:43\nKlokken 11.41 onsdag blev en mand kørt ned i Bispehaven i Aarhus.\nPåkørslen skete kort før middag onsdag. Foto: Local Eyes\nEn mand var onsdag i nogle timer i livsfare, efter at han blev påkørt af en bil på Hasle Centervej i Bispehaven i Aarhus.\nMen onsdag eftermiddag betegner lægernes hans tilstand som stabil, oplyser kommunikationsrådgiver Jakob Christiansen fra Østjyllands Politi.\nPolitiet mener, at der er tale om en bevidst påkørsel.\nManden blev kørt ned klokken 11.41 onsdag formiddag. Efterfølgende blev han kørt til hospitalet for at modtage behandling, fortæller Jakob Christiansen.\n- Vi kan ikke sige noget nærmere omkring offeret endnu. Lige nu er vi i gang med en efterforskning i forhold til episoden – hvad der er sket – og hvad der er grunden til den bevidste påkørsel, siger Jakob Christiansen.\nPolitiet understreger i en pressemeddelelse, at episoden sandsynligvis ikke har noget at gøre med bandemiljøet.\n- Vi er til stede og foretager en undersøgelse af, hvad der er sket. Vi afhører vidner, men vi hører meget gerne fra flere, som har bemærket noget, siger kommunikationsrådgiveren.\nGerningsmanden er på fri fod, og politiet hører meget gerne fra vidner på telefon 114.


En nations selvhad - Danmark mellem skam og selvovervurdering\nDet Olske Orkester skaber fra 2017 til 2020 trilogien: "En nations selvhad - Danmark mellem skam og selvovervurdering" omhandlende danskernes selvforståelse gennem de sidste 300 år.\nI trilogien undersøger vi de bevægelser i den nationale selvforståelse, der sker fra 1700-tallet og frem til i dag. I første del - SUKKER - befinder vi os i 1700-tallet med kolonier i fjerne verdensdele, slavehandel og en udadvendt nysgerrighed over for verden, der giver forhåbninger om et imperium med den enevældige konge som anker. Herfra sker en bevægelse hen mod trilogens anden del, SALT, og 1800-tallets indadvendte nationale oprustning under parolen "hvad udad tabes, skal indad vindes". Nationalitetsforståelsen fra 1800-tallet opfatter mange i dag som helt naturgiven, men vi ønsker at undersøge den, som den komplicerede konstruktion den i virkeligheden er. En konstruktion der giver udfordringer, når fremmede banker på Danmarks dør. Det behandler vi i trilogiens tredje del "Hvem er det, der banker?".\nDet gør vi, fordi vi synes tiden med dens politiske radikaliseringer kalder på, at vi ser kritisk på den danske nationale selvforståelse og de derfra kommende enorme udsving mellem narcissisme og selvhad. På den ene side favoriserer vi blindt vores egen vestlige verden og på den anden side skammer vi os over, at der en kløft mellem vores gode vilje og vores egen uformåenhed, når en brændende verden banker på.\nAlle tre forestillinger tænkes opført i samme scenerum bestående af en firkant på 10 x 6 m med publikum hele vejen rundt og med lys og projektioner som den primære scenografi. De tre forestillinger spilles separat, men samles på tredje året, for at kunne spilles som en hel samlet forestilling. Forestillingerne spilles alle af de 6 skuespillere i kompagniet og formes ud fra kompagniets forskning omkring konkret poetisk historiefortælling og fysisk abstrakt formsprog i metoden: Konkret - Abstrakt.


Hos Luxhobby.dk er det nemt og sikkert at betale med betalingskort\nFor at fremme sikker online handel og at du som kunde kan føle dig tryg når du handler online, har Luxhobby.dk indført sikkerhedsløsningen 3D Secure og Dankort Secured by Nets. På den måde er dit betalingskort tilknyttet dit mobilnr. via NemID, og du vil på webshops som er tilknyttet 3D Secure og Dankort Secured by Nets, blive bedt om at indtaste en éngangskode som sendes til dig via SMS, når du afslutter dit køb. Det er nemt, hurtigt og sikkert for dig som kunde.\nHvis du på Luxhobby.dk ønsker at betale med Mastercard eller Visa kort, vil du derfor som en del af betalingen blive ledt gennem denne sikkerhedsløsning. For Visa og Visa Electron hedder løsningen ”Verified by Visa,” for MasterCard kaldes løsningen ”MasterCard Secure Code” .En fællesbetegnelse for disse sikkerhedsløsninger er ”3D Secure”.\nHvis du betaler med Dankort på Luxhobby.dk\nDankorts løsning til at sikre dig som kunde, kaldes "Dankort Secured by Nets." I praksis betyder det at hvis dit samlede køb overstiger et beløb på over 450 kr., vil du få tilsendt en SMS-kode, som skal indtastes ved køb.\nFælles for dem alle, er at dit kort er tilknyttet dit personlige mobilnummer, hvortil du vil modtage en éngangskode via SMS, for at gennemføre dit køb.\nHvad skal jeg gøre, hvis mit kort ikke er tilmeldt 3D Secure eller Dankort Secured by Nets?\nHvis der ikke er tilknyttet et mobilnummer til dit kort, vil du blive bedt om at gøre dette når du afslutter dit køb, vha. dit NemID. Herefter vil du modtage en éngangskode via SMS som du skal indtaste. Når denne er godkendt vil dit mobilnummer være tilknyttet dit kort og du er klar til at modtage en SMS-kode for at gennemføre dit igangværende køb. Du vil herefter modtage en ordrebekræftelse fra os.\nNæste gang du handler hos os, eller andre webshops som er tilknyttet 3D Secure og Dankort secured by Nets, vil du fremover blot modtage en ny engangskode, som du skal indtaste når du afslutter dit køb.\nHvis du ønsker at tilmelde dit kort på forhånd\nDu har naturligvis også mulighed for at tilmelde dit kort på forhånd. Tilmelding af dit kort, uanset om du har MasterCard, Visa kort eller Dankort, er enkelt og kan gøres via få trin. Hav blot dit NemID og din mobil telefon i nærheden.\nSådan tilmelder du dig på forhånd\nSkriv dit mobilnummer og bekræft via SMS\nDu er nu sikret at dit tilmeldte kort ikke kan misbruges på webshops som bruger 3D Secure eller Dankort Secured by Nets.


Alessi | Italiensk boligtilbehør & interiør i stilfulde design\nBredt sortiment af Alessi produkter\nAlessi er et privat ejet italiensk firma, som har designet fantastiske produkter i god kvalitet siden 1927. De arbejder med de bedste designere fra hele verden og producerer flotte produkter i rustfrit stål og farvestrålende plastik. Køb gode og smarte køkkenartikler fra Alessi i lækkert italiensk design nedenfor. Vi forhandler i vores online webshop bl.a. vinreoler, glas, kedler, sæbedispensere, æggeure og proptrækkere. Hold løbende øje med siden for køb og tilbud på Alessi produkter i Danmark.\nShop stilfuldt boligtilbehør fra Alessi\nItalien er kendt for at producere dygtige designere i hobetal, og det gælder i høj grad også, når det kommer til design inden for boligindretning. Er du vild med den stilfulde, elegante og smukke italienske æstetik, vil du uden tvivl elske designerbrandet Alessi. Brandet er i dag et af støvlelandets førende designvirksomheder, som for alvor også har gjort sig bemærket i Danmark de senere år. Det skyldes helt sikkert det skarpe øje for detaljen, skyhøje kvalitet og ikoniske design, som stråler ud af alt Alessis populære boligtilbehør. Derfor giver vi hos TrendyLiving.dk naturligvis også dig mulighed for at få fingrene i de italienske lækkerier, som uden tvivl vil give dit hjem et frisk pust. Ved køb af Alessi produkter får du et flot og samtidig anderledes design. Alessis sjove proptrækkere, der fås i både sort og blå, og som ligner en papegøje er et godt eksempel på dette. Derudover kan de flotte Cactus frugtskåle findes i både sort og stål og i to forskellige størrelser - henholdsvis 21 cm og 29 cm. Denne skål har et flot design med præg af kaktusblade. Her hos Trendyliving.dk kan du også finde det specielle fad, som er formet som et lotusplad - findes i både sort og stål. Alesi laver også sjove køkkenure som blandt andet både er formet og lyder som en and. Dette køkkenur fås i farverne gul, hvid og sort.\nTraditionsrigt design i metal\nAlessi er et privat italiensk firma, som efterhånden har mange år på bagen. Det var nemlig Giovanni Alessi, som grundlagde designvirksomheden helt tilbage i 1921. Dengang var Alessi kendt for sit arbejde med metal, men brandet har fulgt med tiden og kan i dag meget mere end det, samtidig med at de stolte designtraditioner stadig holdes i hævd. Alessi har desuden et ry for at samarbejde med nogle af verdens største designere, som har bidraget til et væld af unikke produkter i tidens løb. Listen tæller blandt andet Phillippe Starck, Marc Newson, Stefano Giovannoni og mange flere i den absolutte verdenselite. Kendetegnet ved Alessis produkter er også det specielle talent for at kombinere kunst, poesi og ikke mindst humor i boligtilbehøret, som giver et næsten eventyrligt udtryk, der i den grad kan skabe liv og glæde i enhver bolig.\nSæt stil på køkkenet\nKøkkenet er hjertet i de fleste hjem. Det er her vi samles, snakker dagen igennem og tilbereder lækre måltider, som vi kan nyde i fællesskab. Derfor gælder det også om at udsmykke rummet med en masse rare ting, som får det til at indbyde til masser af hyggelige stunder. Her er det helt oplagt at satse på Alessi, som har alle de køkkenartikler, du kan drømme om, i det flotteste design. De lækre produkter er udført i de bedste materialer såsom glas, rustfrit stål og farvestrålende plastik, som alt sammen sikrer, at æstetik og holdbarhed går hånd i hånd. Hos TrendyLiving.dk finder du blandt andet de smukkeste vandglas, flot bestik, praktiske opbevaringsglas, smarte proptrækkere og dekorative vinreoler, som alt sammen emmer af Alessis sans for stilfuldt design med masser af kant. Gå på jagt i alle Alessis skatte hos TrendyLiving.dk i dag – så vil du hurtigt kunne forvandle hele stemningen i boligen og give den et personligt og moderne præg, som skiller sig ud fra mængden.\nAlessi - AMMI01CU - Big Love spoon\nAlessi - vinreol - black\n619,00 526,00 DKK\nAlessi - GIA13 B - Noe Portabottiglie - black\nAlessi - Pl10 W - Birillo papirkurv/skraldespand - white\nAlessi Parmenide rivejern i sort\nAARU01 B Rivejern i sort fra Alessi\n680,00 558,00 DKK\nPSJS Citruspresser h. 29 cm fra Alessi\nAlessi æggeur i sort\nA09 B Æggeur sort fra Alessi\nAlessi æggeur i blå\nA09 Æggeur blå fra Alessi\nAlessi - AMDR06 B - Gianni glass box - black\nAlessi - Proptrækker Anna G, sort\nAAM01 B - Anna g. sort\n633,00 549,00 DKK\nAlessi - AMDR05 B - Gianni glass box - black\nAlessi - AMDR04 B - Gianni glass box - black\n619,00 588,00 DKK\nAlessi - GIA13 W - Noe Portabottiglie - white\nAlessi - PL03 W - Birillo, tandbørstekrus - hvid\n485,00 389,00 DKK\nAlessi - GCH02 - Apostrophe orange peeler\n370/19 citrus basket, portaagrumi\nAlessi æggeur i hvid\nA09 W Æggeur hvid fra Alessi\nAlessi kedel - Bollitore kedel i sort\n1.279,00 1.023,00 DKK\nAlessi Parmenide rivejern i hvid\nAARU01 I Rivejern i hvid fra Alessi\nAlessi - MSA32 - Fior D olio - olivenolie skænkeprop\nAlessi pastaske - TIBIDABO gaffel til pasta\nAlessi - GIA12 - Noe Tappo Bottiglie Vino - flaskeprop\n619,00 549,00 DKK\n20 dage levering\nMG32 B - Elektrisk kedel fra Alessi - sort\nAlessi rund basket stål skål Ø 24 cm - brødkurv - frugtkurv\n826,00 669,00 DKK\n826/24 Alessi rund basket stål skål Ø 24 cm\nAAM06 B, Anna stop 2, sort\nAlessi oplukker - DIABOLIX oplukker i sort\n410,00 379,00 DKK\nAlessi - frugtskål\n1.025,00 816,00 DKK\nAlessi - spoon rest i rustfrit stål\n742,00 629,00 DKK\n1.280,00 1.079,00 DKK\nAlessi kaffekande - Pulcina 6 coffee maker i sort\n749,00 637,00 DKK\n2.350,00 1.895,00 DKK\nMG32 W - Elektrisk kedel fra Alessi - hvid\nAlessi rund basket stål skål Ø 20,5 cm\n719,00 625,00 DKK\n826/20 Alessi rund basket stål skål Ø 20,5 cm\n1.055,00 929,00 DKK\nAAM06 az, Anna stop 2\n353,00 297,00 DKK\nAlessi - PL03 - Birillo, tandbørstekrus - rustfrit stål højglanspoleret\nAlessi - Parrot Proptrækker, sort\nAAM32 B, Parrot sort\nAlessi Rivejern - TODO rivejern til ost\n389,00 314,00 DKK\nAAM33/3 Espresso coffee maker i aluminium fra Alessi - cl 15


Russisk studie lader dig fake det gode liv på Instagram for 1500 kroner - MX.dk\nAf Webstud/AS - 25/10-17 14:53\nRussisk studie lader dig fake det gode liv på Instagram for 1500 kroner\nFølger du kendisser som Kylie Jenner, Dan Bilzerian og 21 Savage på Insta, har du garanteret set billeder fra deres privatfly. At være i sådan et fly kan for os andre virke urealistisk, når man knap har råd til en normal flybillet, men nu gør et firma det en smule mere realistisk.\nThe Telegraph skriver nemlig, at det russiske firma Private Jet Studio byder likes-hungrende instagrammers ombord på et vaskeægte privatfly for den nette sum af 1500 kroner, i kontrast til de mindst 50.000 kroner, det normalt koster at leje et privatfly.\nEt opslag delt af Dan Bilzerian (@danbilzerian) den 26. Maj 2017 kl. 2:51 PDT\nFlyet, du kommer ombord på, er af typen Gulfstream G650, som Jim Carrey, Warren Buffett og Tom Cruise ejer lignende versioner af, men med den lave pris følger en undtagelse - flyet letter nemlig slet ikke fra landingsbanen.\nLÆS OGSÅ: Christoffer købte billig rejse og fik privatfly: - Det er sygt nice\nFor de 1500 kroner får du en personlig fotograf, som tager billeder af dig i to timer, mens du befinder dig på flyet. Du kan også smide lidt flere kroner oveni og overnatte på flyet, mens du får serveret champagne og chokolade.\nEt opslag delt af PRIVATEJETSTUDIO (@privatejetstudio) den 14. Sep 2017 kl. 7:02 PDT\nLÆS OGSÅ: Clinton låner porno-privatfly af Dan Bilzerian\nEt besøg i Private Jet Studio giver med garanti en masse likes, og får dine venner til at tro, at du er en sand globetrotter. Men før du finder iPhonen og dine bedste hashtags frem, bemærk da, at du ikke får en flyvetur. Nå ja - og at flyet står i Ruslands hovedstad.\nEt opslag delt af PRIVATEJETSTUDIO (@privatejetstudio) den 27. Aug 2017 kl. 1:26 PDT\nSelvom du snyder dine følgere, kan du dog bryste dig af, at du ikke har udledt benzin under din tur - kun tur/retur fra Danmark til Rusland.